Περί της υποτιθέμενης γενοκτονίας των Ελλήνων του Πόντου | Η καλύβα ψηλά στο βουνό\n23 Μαΐου, 2011 in φιλοξενίες\n23 Μαΐου, 2011 στις 6:52 μμ\nΔιαβάζοντας παλαιότερες συζητήσεις στο δίκτυο (ορισμένες από αυτές και στην καλύβα) είχα καταλήξει στο συμπέρασμα ότι η «γενοκτονία των Ποντίων» είναι ιστορικό γεγονός.\nΝα όμως που ο Όμηρος Ταχμαζίδης έρχεται να το αμφισβητήσει. Αμφισβητεί δηλαδή τη στοιχειοθέτηση της γενοκτονίας – η οποία μπορείο να έγινε ή να μην έγινε, αλλά ιστορική τεκμηρίωσή της ΔΕΝ υφίσταται (λέει).\nΚι όμως, πάνω σ’ αυτή την αμφιλεγόμενη κατάσταση έχουν χαραχτεί εθνικές αλλά και …νεοποντιακές πολιτικές!\nΗ καλύβα ευχαριστεί τον Όμηρο που έστειλε το κείμενό του (μόλις άκουσα ότι έγινε μια σχετική εκδήλωση στη Θεσσαλονίκη το ζήτησα, ευγενώς μεν, αλλά επίμονα…) και είναι ανοιχτή, όπως πάντα, στον αντίλογο.\n23 Μαΐου, 2011 στις 6:55 μμ\n«…φανατίζοντας τις νέες γενιές με το ιδεολόγημα της διατήρησης κάποιας “φανταστικής κοινότητας” Ποντίων».\nΕίναι η δεύτερη φορά που το συναντώ αυτό, ότι δηλαδή ο «Πόντος» κατασκευάστηκε εκ των υστέρων, εν Ελλάδι, για να περιλάβει τους «ελληνορθόδοξους πληθυσμούς της Ανατολής», όπως είχε χαρακτηριστικά επισημάνει ένας από τους υπεράνω πάσης υποψίας «πόντιους και αριστερούς», ο οποίος είχε θέσει ευθέως το ζήτημα.\n23 Μαΐου, 2011 στις 7:20 μμ\nΤο οτι υπήρξε κεντρικά σχεδιασμένη πολιτική εξόντωσης μειονοτικών (κατά βάση χριστιανικών) πληθυσμών στην Οθωμανική Αυτοκρατορία μετά την επανάσταση των Νεότουρκων νομίζω ότι είναι δεδομένο, όπως και το ότι η εξόντωση είχε και οικονομικούς (ανακατανομής) λόγους. Μην μας διαφεύγει ότι την εποχή εκείνη γινόταν βίαιος εθνοτικός δαχωρισμός, συνυφασμένος (αναγκαίος θα έλεγε κάποιος κυνικός) με τη δημιουργία πολλών νέων εθνικών (πλέον) κρατών σε όλον τον κόσμο, πόσο μάλλον στα Βαλκάνια (οι πρακτικές όλων των νικητών στους Βαλκανικούς είναι γνωστές) και βέβαια στην Ασιατική πλευρά της παραπαίουσας αυτοκρατορίας που ετοιμαζόταν για την δημιουργία του νέου κράτους. Το αν αυτή η πρακτική ορίζεται σαν «γενοκτονία» ή σαν «εθνοκάθαρση» ή σαν οτιδήποτε άλλο προφανώς και είναι θέμα των ειδικών, αν θέλουμε να το δούμε από μιά «στενή» επιστημονική άποψη, δεν παύει όμως να είναι εγκληματική και γενικευμένη. Τέλος, η χρήση της για χάραξη (και υποστήριξη) συγκεκριμένων πολιτικών (είτε σαν επιχείρημα είτε σαν αντεπιχείρημα) είναι προφανής\nΥ.Γ Ενα πολύ ενδιαφέρον βιβλίο, που μιλάει για την ταραγμένη περίοδο μετά το τέλος του Α’ ΠΠ και το πώς χαράχθηκαν τα σύνορα\nΟι ειρηνοποιοί : Έξι μήνες που άλλαξαν τον κόσμο / Margaret MacMillan\n23 Μαΐου, 2011 στις 8:08 μμ\nΘα ήταν ωραίο να έγραφε και κάποιος που είναι πεπεισμένος για τη γενοκτονία.\nΣτη γνωστή ιστοσελίδα των Ποντίων και αριστερών υπάρχει πολύ υλικό για το θέμα.\n24 Μαΐου, 2011 στις 12:59 πμ\nΌχι άλλη αποδόμηση…!\n24 Μαΐου, 2011 στις 9:38 πμ\nΗ πολιτική είν η τέχνη τού εφικτού … ενώ η ιστορία είν’ η τέχνη της ευημερείας και της ευτυχίας. We all partied θάλεγε κι’ ο Πάγκαλος.\n24 Μαΐου, 2011 στις 9:54 πμ\nΕ! αφού ο κ. Ταχαματζίδης είναι «Magister Artium», τι λόγος πέφτει σ’ εμάς τους θνητούς;\n24 Μαΐου, 2011 στις 10:17 πμ\nΈνα κείμενο για τη συγκεκριμένη περίπτωση, που περιλαμβάνει και τους επιγόνους του Νακρατζά:\n24 Μαΐου, 2011 στις 10:21 πμ\nΟ κ. Ταχματζίδης γράφει:\n«…Επιστημονικώς η υποτιθέμενη γενοκτονία μένει να αποδειχθεί ή να απορριφθεί. Προς στιγμή μόνο ως υπόθεση εργασίας έχει κάποια σημασία».\nΓι αυτό ΜΗΝ ΧΑΣΕΤΕ την εφημερίδα «Δρόμος της Αριστεράς» του επόμενου Σαββάτου (28-5-2011), όπου υπάρχει αφιέρωμα υπό τον τίτλο:\n«Από την Αυτοκρατορία στο έθνος-κράτος. Η Γενοκτονία στην Ανατολή».\n24 Μαΐου, 2011 στις 12:00 μμ\nμπορείς να τα κάνεις πιο εύκολα (για εμάς); Θενξ.\n24 Μαΐου, 2011 στις 12:22 μμ\nΠάνο, ότι θες…\nΑλλά νομίζω ότι είναι εύκολα και ξεκάθαρα!\n24 Μαΐου, 2011 στις 1:16 μμ\nΤο θέμα είναι πολύ ενδιαφέρον. Πριν προλάβω να διαβάσω προσεκτικότερα το άρθρο, βιάζομαι ν’ αφήσω κι εγώ τη κουτσουλιά μου. Αμφισβητείται η επιστημονικό-νομική στοιχειοθέτηση για τον χαρακτηρισμό της γενοκτονίας των Ποντίων. Κι αυτό τεκμηριώνεται μεταξύ άλλων και με\n– καχυποψία προς τη συνήθως ύποπτη εθνοκεντρική νοοτροπία (που χαρακτηρίζει όχι μόνον τα Βαλκάνια αλλά ολόκληρη την Ευρώπη, λέω εγώ)\n– καχυποψία προς την υποβόσκουσα πρόθεση προώθησης πολιτικών επιδιώξεων στο σύγχρονο σήμερα και το καθορισμό μιας μελλοντικής πολιτικής στάσης (που σχετίζεται για παράδειγμα με τις διακρατικές σχέσεις, την εσωτερική πολιτική κατάσταση αλλά επίσης και με την γενική παιδεία και την εδραίωση συλλογικών αξιών πολιτισμού).\nΤο πρώτο το καταλαβαίνω και θέλει πράγματι προσοχή. Ο χειρισμός αυτής τη δικαιολογημένης γενικότερης καχυποψίας είναι το κλειδί για μια πολύ ευρύτερη επιτυχία. Για το πώς αυτά που συλλογικά και προσωπικά νομίζουμε για τον εαυτό μας μπορούν να μας βοηθούν πρακτικά ή να μας εμποδίζουν. Το εργαλείο επιτυχίας εδώ είναι η «αλήθεια» όπως την ζήτησε κι ο ποιητής.\nΤο δεύτερο το θεωρώ όμως απολύτως κανονικό. Για ποιο άλλο λόγο να μπει κανείς σ’ αυτή τη διαδικασία επεξεργασίας του παρελθόντος; Αν όχι για να βοηθηθεί στην αναθεώρηση στάσεων και αντιλήψεων που θα καθορίζουν το εσωτερικό προσωπικό «τώρα», το συλλογικό παρόν και την πορεία προς το μέλλον.(Στην Ελλάδα, στη Τουρκία και αλλού). Για παράδειγμα, η ίδια καχυποψία προς την άρνηση της γενοκτονίας των Ποντίων, μπορεί να προέρχεται από την πολιτική αντίληψη ότι κάθε ανακίνηση τέτοιου είδους οδυνηρών σχέσεων του παρελθόντος, δεν βοηθάει καθόλου τις προσπάθειές προσέγγισης και φιλίας μεταξύ Ελλάδος και Τουρκίας. Προτείνω να είμαστε το ίδιο καχύποπτοι προς τέτοιου είδους πολιτικές σκοπιμότητες γιατί πρόκειται για δυναμίτιδα που κρύβεται (πολύ πρόχειρα) στις αυτοαντιλήψεις των λαών και βάζει σε σοβαρό κίνδυνο το επιδιωκόμενο ειρηνικό και πολιτισμένο μέλλον.\nΓια το αν τελικά μπορεί να πει κανείς ότι πρόκειται για γενοκτονία ή όχι ας εργασθούν οι δικηγόροι κι ας μετρήσουν επιστημονικά οι ειδικοί. Μπορώ να καταθέσω αυτά που άκουσα από τον πόντιο παππούς μου και την πόντια γιαγιά μου (με καταγωγή από δύο εντελώς διαφορετικά μέρη του Πόντου). Ο χωριάτης παππούς έχασε τ’ αδέρφια του που εξοντώθηκαν στα κάτεργα του στρατού των Τούρκων. Η γιαγιά, από αστικό κέντρο κοντά στη Τραπεζούντα, αναφερόταν στην εξόντωση των αντρών της οικογένειας. Μίλησε για θειούς που ήταν άλλος κοινοτάρχης, άλλος δάσκαλος κι άλλος δεσπότης που «πέθαναν στη φυλακή» την ίδια εποχή που κυνηγούσαν οι Τούρκοι τους Αρμένιους. Οι «μαρτυρίες» τους κατατέθηκαν με με πόνο μεν, χωρίς στόμφο όμως, κι έγιναν στην αφάνεια της καθημερινής οικογενειακής σχέσης και μακριά από τα παραμορφωτικά βάρη δημόσιων δηλώσεων και πολιτικών στάσεων (με τα οποία άλλωστε οι δυο αγράμματοι γέροι ελάχιστες σχέσεις μπορούσαν να έχουν). Είναι σαφές ότι πρόκειται για δύο τυχαίες μαρτυρίες οι οποίες, δεν αρκούν για να επιβεβαιώσουν ιστορικά την γενοκτονία των Ποντίων. Αλλά τις απώλειες στις οποίες αναφέρθηκαν δεν έχω λόγο να τις αμφισβητήσω.\n24 Μαΐου, 2011 στις 8:39 μμ\nΛίγα λόγια στο ζήτημα της «υποτιθέμενης» κοινότητας των ποντίων.\nΈχοντας ζήσει κάποια χρόνια στο εξωτερικό και σε περιοχές που μιλούνται οι λατινικές γλώσσες, κάποιος, εύκολα ύστερα από λίγα χρόνια που θα μπορεί να βαθαίνει στην οικεία γλώσσα (Ισπανική, Πορτογαλλική, Γαλλική, Ιταλική, Ρουμανική) θα διαπιστώσει το αυτονόητο:\nΈχουν διαφορές μικρότερες σε πολλές περιπτώσεις των Ποντιακών ελληνικών και των ελλαδίτικων εντόπιων που αποτέλεσαν (κουτσουρεμμένα) την ΝεοΕλληνική γλωσσα.\nΣυνεπώς, είναι πιθανόν αν δεν είχε συντελεστεί η συντριβή του Ποντιακού Ελληνισμού και του Ποντιακού κράτους, να ήταν σήμερα ένα τελείως ιδιαίτερο και αυτόνομο έθνος. Ελληνικής καταγωγής βέβαια, αλλά αυτόνομο, όπως οι Κύπριοι.\nΤο γεγονός ότι Εθνικιστικοί κύκλοι υποχρέωσαν να θεωρούνται τα ποντιακά ως ιδίωμα, αδικεί τόσο τον ποντιακό πολιτισμό όσο και τη γλώσσα τους. Και η δυσκολία τους να παρακολουθήσουν τους Ελλαδίτες στην ομιλία, ίσως και να απέφερε και τα ανέκδοτα εις βάρος τους…\nΠριν ψέξει κάποιος αυτό το σχόλιο, ας αναλογιστεί πόσα από το νόημα καταλαβαίνει ένας Ιταλός όταν μιλούν οι Ισπανοί? Επειδή ήμουν με Ισπανούς και Ισπανόφωνους στην Πορτογαλλία, οι Πορτογάλλοι με διαβεβαίωναν ότι καταλάβαιναν 100% του νοήματος.\n24 Μαΐου, 2011 στις 9:30 μμ\nΠοντιακή VS δημοτική\nΜάλλον θα σε ενδιέφερε το παρακάτω κείμενο:\n«Ποντιακή VS δημοτική»\n24 Μαΐου, 2011 στις 10:21 μμ\nαν και το επιθετό σου ποντιακό, το άρθρο σου τεκμηριωμένο με αναμφισβήτητα στοιχεία,οι απόψεις σου έρχονται από το μέλλον,δεν ξέρω αν βρουν ανταπόκριση στους νεοελληναράδες που αρέσκονται σαν άλλοι Δον κιχώτες …να ανακαλύπτουν φανταστικούς εχθρούς ,φανταστικές απειλές ή φανταστικές γενοκτονίες, με συνέπεια να αναλωνόμαστε στα ίδια και πάλι στα ίδια επη κλπ. μέχρι άπειρης βλακείας.\n24 Μαΐου, 2011 στις 10:56 μμ\nYπάρχουν και κάποιοι ειδικότεροι του κ. Ταχματζίδη. Όπως για παράδειγμα η\nΔιεθνής Ένωση Μελετητών Γενοκτονιών (International Association of Genocide Scholars – IAGS). Ο μοναδικός διεθνής επιστημονικό οργανισμός αναφέρει σε Ψήφισμά του (16 Δεκεμβρίου 2007), τα εξής:\n24 Μαΐου, 2011 στις 11:40 μμ\nΠιστεύω ότι οι συμπατριώτες Πόντιοι συμβάλουν και οι ίδιοι στην απόρριψη που αντιμετωπίζουν, γιατί ομιλούν αποκλειστικά γιά την «Γενοκτονία των Ποντίων» και «Γενοκτονία Αρμενίων» όπως στην κατωτέρω επιστολή, αντί γιά το ορθό: «Γενοκτονία των Αρμενίων, Ελλήνων και Ασσυρίων».\n25 Μαΐου, 2011 στις 12:38 πμ\n«Επίσης αναφέρουμε προσβλητικές και προκλητικές εκφράσεις στελέχους οικολογικής οργάνωσης στο Δήμο Θεσσαλονίκης λίγες μέρες πριν που προσέβαλαν βάναυσα την ιερή μνήμη των θυμάτων μας»\n25 Μαΐου, 2011 στις 12:43 πμ\nόντως, το ψήφισμα της ΔΕΜΓ «φωτίζει» το πρόβλημα – τουλάχιστον μέχρις ενός σημείου. Γιατί ο «σκληρός πυρήνας» των επιχειρημάτων του Ταχμαζίδη είναι η αμφισβήτηση του επιστημονικού υποβάθρου «της γενοκτονίας των Ελλήνων του Πόντου και της Ανατολής». Υποθέτω ότι συμφωνείς πως ένα ψήφισμα λίγων γραμμών δεν «κλείνει» οριστικά το θέμα – ακόμα κι αν προέρχεται από μια Διεθνή Ένωση Ειδικών.\n25 Μαΐου, 2011 στις 1:58 πμ\nΈχουν γίνει ήδη δύο διεθνή επιστημονικά συνέδρια στην Ελλάδα για το θέμα αυτό με εξαιρετικούς ιστορικούς και δύο στο Σικάγο.\nΚάποια απ’ τα πορίσματα (όπως οι εισηγήσεις των Taner Aksam, ) έχουν αναρτηθεί στο διαδίκτυο και βέβαια περιμένουμε την έκδοση πρακτικών. Ο κάθε ενδιαφερόμενος μπορεί να βρει στο διαδίκτυο τις εξής εισηγήσεις:\n-Taner Aksam, καθηγητής ιστορίας στο Πανεπιστήμιο Clark της Μασαχουσέτης, με θέμα “The Germans Foreign Office Archives on the Armenian and Greek Genocides”,\n-Roger Smith ομότιμος καθηγητής πολιτικών επιστημών και πρώτος πρόεδρος της Διεθνούς Ένωσης Ακαδημαϊκών για τη μελέτη των Γενοκτονιών (IAGS) με θέμα “The Concept of Genocide : origin, meaning, related concepts, denial” και\n-George Shirinian, διευθυντής του Zoryan Intitute στο Τορόντο του Καναδά με θέμα: “Ottoman Documents and Expulsion of Greeks from Asia Minor in 1913-1914”\nΝομίζω ότι πριν τη διατύπωση μιας τέτοιας απόλυτης θέσης -όπως αυτή του κ. Ταχματζίδη που σίγουρα επηρεάζει αρνητικά αυτούς που δεν έχουν πρόσβαση στις πηγές και δημιουργεί χωρίς λόγο ρήγματα- θα έπρεπε να έχει προϋπάρξει η καλή γνώση του συγκεκριμένου ερευνητικού πεδίου.\nΕίναι αλήθεια ότι όποτε προσεγγίζονται τέτοια θέματα με όρους πολιτικούς, που στις περισσότερες φορές υπακούουν σε ιδεολογήματα, συμβαίνει να διατυπώνονται αυθαίρετα συμπεράσματα που δεν έχουν καμιά σχέση με την πραγματικότητα.\nΑυτό δεν ισχύει μόνο για τον κ. Ταχματζίδη αλλά και για αρκετούς απ’ τους «αντιπάλους» του.\nΕνώ θα μπορούσε να ασκήσει γόνιμη κριτική, εν τούτοις αυτοακυρώνεται και αποδεικνύει ότι τον διακατέχει μια φανατική ρεβανσιστική αντίληψη, που βασίζεται σε μια εξαιρετικά επιδερμική γνώση.\n25 Μαΐου, 2011 στις 2:08 πμ\n«…Επίσης αναφέρουμε προσβλητικές και προκλητικές εκφράσεις στελέχους οικολογικής οργάνωσης στο Δήμο Θεσσαλονίκης λίγες μέρες πριν που προσέβαλαν βάναυσα την ιερή μνήμη των θυμάτων μας…»\nΠολύ αόριστη και χωρίς αξία η κατηγορία της ΕΠΟΕ. Δεν την είχα προσέξει στη γρήγορη ανάγνωση του κειμένου που έκανα.\n25 Μαΐου, 2011 στις 5:58 πμ\nΠροσωπικά με εκνευρίζει αφάνταστα η κατάχρηση της λέξης γενοκτονία που στο μυαλό μου δηλώνει την προσπάθεια ολικής εξαφάνισης ενός πληθυσμού (γονιδιακά) από το πρόσωπο της Γης. Αυτό που συνέβει στους Εβραίους (οποιοσδήποτε ήταν πάνω από 1/4 Εβραίος στην καταγωγή, δεν πάει να ήταν καθολικός ή προτεστάντης για γεννιές και ήρωας του 1ου ΠΠ κατέληγε σαπούνι) και τους Τσιγγάνους από τους Ναζί έχει συμβεί ελάχιστες φορές στην ιστορία της ανθρωπότητας και δεν είναι σωστό να το χρησιμοποιούμε για να περιγράψουμε εθνοκαθάρσεις (ακόμα και αφάνταστα αιματηρές σαν κι αυτη των Αρμενίων που είναι και η ευρήτερα αναγνωρισμένη πχ.) όπου τη γλύτωνες με το να αλλαξοπιστήσεις και δε σε κυνηγούσαν να σε σκοτώσουν ακόμα και σε γειτονικές ή συμμαχικές χώρες. Με το να ονομάζουμε δε γενοκτονία ακόμα και μαζικές αλλά περιορισμένες χωρικά και χρονικά σφαγές εν καιρώ πολέμου ξεφτυλίζουμε παντελώς τον όρο.\nΜε τα παραπάνω ως ΔΕΔΟΜΕΝΑ όμως, είναι αδιαμφισβήτητο πως και ο ορισμός του ΟΗΕ περί γενοκτονίας είναι ΠΑΡΑ ΠΟΛΥ ελαστικός (επίτηδες προφανώς) και ήδη ο όρος γενοκτονία χρησιμοποιείται από τα ΜΜΕ αλλά και ακαδημαϊκούς για να περιγράψει ιδιαίτερα ειδεχθείς εθνοκαθάρσεις και σφαγές. Οπότε με το συμπάθειο, αν είναι γενοκτονία η Σρεμπρενικα τότε αλίμονο να μην είναι γενοκτονία η εθνοκάθαρση Ποντίων, Αρμενίων και Ασσυρίων. Αν δικαιούνται να μιλούν για γενοκτονία στο Κόσοβο δεν είναι απλώς βιασμός αλλά γκάνγκμπανγκ/κλάστερφακ της λογικής να την πέφτει ο κάθε όμηρος-κακόμηρος σε όποιον μιλήσει για γενοκτονία των Ποντίων. Υπόψη με τα τόσο χαλαρά κριτήρια πλέον ακόμα και για γενοκτονία των Βαλκάνιων μουσουλμάνων με απαρχή το 1821 και τελικό ξεσάλωμα στους Βαλκανικούς θα μπορούσε να μιλήσει κανένας.\nΕκεί που βέβαια σπάνε κόκκαλα από την υποκρισία είναι όταν βλέπεις τσουτσέκια σαν το Νακρατζά (που το όνομα του και μόνο φέρνει ρίγη οργασμικής ηδονής σε διάφορους «προοδευτικούς» αριστερούς και νεοφιλελεύθερους) να αρνούνται τον όρο γενοκτονία για τους Πόντιους ΑΛΛΑ να τον κολλάνε στην εθνοκάθαρση του Κιλκίς (που από κάθε άποψη ήταν μικρότερο σε μέγεθος γεγονός).\n25 Μαΐου, 2011 στις 9:46 πμ\nO «Ξεψαγμένος» γράφει: «Με το να ονομάζουμε δε γενοκτονία ακόμα και μαζικές αλλά περιορισμένες χωρικά και χρονικά σφαγές εν καιρώ πολέμου ξεφτυλίζουμε παντελώς τον όρο…»\nΠρέπει να συμφιλιωθούμε με το γεγονός ότι ο όρος «γενοκτονία» είναι ΝΟΜΙΚΟΣ ΟΡΟΣ και όχι τόρος ης καθομιλούμενης, όπως π.χ. Καταστροφή, Εκκαθάριση, Σφαγή, Εξόντωση ή Εξανδροποδοσμός.\nΚαλώς η κακώς, ο όρος «γενοκτονία» καθιερώθηκε μετά το τέλος του Β’ Π.Π. και εισήχθη στη διεθνή νομολογία με ΠΑΡΑ ΠΟΛΥ συγκεκριμένο περιεχόμενο. Εμπνευστής του όρου υπήρξε ο διακεκριμένος Πολωνο-εβραίος νομικός Ράφαελ Λέμκιν, ο οποίος, ως μελετητής των μαζικών σφαγών των Αρμενίων, εισηγήθηκε τη χρήση του όρου αρχικά στην Κοινωνία των Εθνών, ώστε να καταδικαστεί αυτό που αποκαλούσε βαρβαρότητα και βανδαλισμό, ενώ στη συνέχεια υπήρξε και ο συντάκτης του σχεδίου της Συνθήκης του ΟΗΕ για την Πρόληψη και την Τιμωρία του Εγκλήματος της Γενοκτονίας (8/12/1948).\nΣύμφωνα λοιπόν με τη σχετική Σύμβαση, γενοκτονία είναι:\n«η εσκεμμένη προσπάθεια καταστροφής ΕΝ ΟΛΩ ή ΕΝ ΜΕΡΕΙ, μιας εθνικής, εθνοτικής, φυλετικής ή θρησκευτικής ομάδας», με έναν από τους παρακάτω τρόπους:\nΣτην περίπτωση των Ελλήνων της Μικράς Ασίας -και όχι μόνο του Πόντου-εφαρμόστηκαν και οι πέντε τρόποι από το 1914. Εκατοντάδες διπλωματικά έγγραφα της εποχής, καθώς και δημοσιογραφικές ανταποκρίσεις, μαζί με μαρτυρίες των επιζώντων, συγκροτούν ένα αδιαμφισβήτητο αποδεικτικό υλικό.\nΤο σύνολο των «αγνοουμένων» τπο γνωρίζουμε με σχετική ακρίβεια. πριν την έναρξη του Α’ Π.Π. στη Μικρά Ασία (Ιωνία, Πόντο, Βιθυνία,) κκαι Αν. Θράκη με Κων/πολη οι Έλληνες ήταν 2.200.000 . Το 1928 στην Ελλάδα καταμετρήθηκαν από τη Στατιστική Υπηρεσία ως πρόσφυγες 1.250.000 περίπου.\nΤο πρόβλημα που υπάρχει στην Ελλάδα -πέρα από την απίστευτη ημιμάθεια και τον κληρονομημένο ρατσισμό- είναι ότι τα γεγονότα της Ανατολής εντάσσονται αποκλειστικά στη σφαίρα της κρατικής ελληνο-τουρκικής αντιπαράθεσης. Κάτι που είναι εντελώς λάθος!\nΟι γενοκτονίες ΚΑΙ των Αρμενίων ΚΑΙ των Ελλήνων της Ανατολής ήταν αποτελέσματα εσωτερικών ενδο-οθωμανικών ταξικών αντιθέσεων. Η Γενοκτονία θα λάμβανε χώρα ανεξαρτήτως της ύπαρξης η όχι της Ελλάδας, η συμπεριφορά της οποίας -ως κράτος- απέναντι στην προσφυγική Μνήμη υπήρξε εντελώς αρνητική…. Έως τη στιγμή που η Κοινωνία των Πολιτών άρχισε να απαιτεί και να διεκδικεί. Αυτή την ενεργοποίηση της Κοινωνίας των Πολιτών συκοφαντεί ο Ταχματζίδης, ο οποίος καλεί την εξουσία να επέμβει κατασταλτικά.\n25 Μαΐου, 2011 στις 10:05 πμ\nο αναδυόμενος εθνικισμός ταυτίζεται με τις «ταξικές αντιθέσεις»; Και ποιών «τάξεων», αλήθεια, στην υπό διάλυση οθωμανική αυτοκρατορία;\nΔεν κατάλαβα (διαπίστωσα) ο Ταχμαζίδης να ζητάει τίποτα από οποιαδήποτε εξουσία. Αντιθέτως, αυτό κάνουν οι ποντιακές συλλογικότητες (βλ. σχόλια του Γιάννη-2) και μάλιστα συστηματικά.\nΚαλό θα ήταν, εσύ τουλάχιστον να παραμείνεις νηφάλιος… 😉\n25 Μαΐου, 2011 στις 10:08 πμ\n«Η Γενοκτονία θα λάμβανε χώρα ανεξαρτήτως της ύπαρξης η όχι της Ελλάδας…»\nΕξαιρετικά τολμηρή, πλην αστήριχτη υπόθεση, κατά την ταπεινή μου γνώμη! Κι αν το δικαιολογείς «μαρξιστικά» (ταξικά) μήπως και οι Έλληνες ΔΕΝ ανήκαν σε τάξεις;\n25 Μαΐου, 2011 στις 10:54 πμ\n«ενδο-οθωμανικών ταξικών αντιθέσεων»\nΝα πώ και γώ την παρόλα μου:\nΙσως πιό δόκιμο να είναι το ενδο-οθωμανικών εθνοτικών (και οικονομικών) αντιθέσεων. Με την έννοια ότι η τότε σχηματιζόμενη (σε αντιστοιχία με τα τεκταινόμενα στην Ευρώπη -κυρίως- αλλά και στον κόσμο) εθνοτική ομάδα (Νεο)Τουρκοι κινήθηκαν με αυτόν τον τρόπο ώστε να επιβάλλουν την κυριαρχία τους στο (Εθνικό) κράτος που πρέσβευαν (σαν κληρονόμο εννοείται της θνήσκουσας αυτοκρατορίας), πάνω σε δύο άξονες:\nα) Αμεση εθνοτική ομογενοποίηση μέσω της εκκαθάρισης (sic…) μειονοτικών πληθυσμών (πρακτική ευρέως διαδεδομένη τότε)\nβ) «Μεταφορά» του πλούτου από τα χέρια των μειονοτικών (που ήταν η βασική εμποροβιομηχανική «τάξη» της Αυτοκρατορίας) στα χέρια της νέας elite\nΤέλος, θα συμφωνήσω με την διαπίστωση ότι «Η Γενοκτονία θα λάμβανε χώρα ανεξαρτήτως της ύπαρξης η όχι της Ελλάδας» (προφανώς για τους δύο λόγους που αναφέρω παραπάνω)\n25 Μαΐου, 2011 στις 10:57 πμ\n[…] συζήτηση με αφορμή το άρθρο του Όμ. Ταχματζίδη γίνεται ΕΔΩ. Μπείτε και πείτε την άποψή […]\n25 Μαΐου, 2011 στις 11:14 πμ\n“ενδο-οθωμανικών ταξικών αντιθέσεων”\nΗ κύρια ταξική αντίθεση στη -φεουδαρχικής δομής- Οθωμανική Αυτοκρατορία στις αρχές του 20ου αιώνα ήταν η αντίθεση τμημάτων των οθωμανών στρατιωτικών και γραφειοκρατών στα νέα ανερχόμενα αστικά στρώματα που κυρίως ήταν ελληνικά, αρμενικά και εβραϊκα.\nΤο διακύβευμα της ιστορικής στιγμής ήταν ο αστικοδημοκρατικός μετασχηματισμός της Αυτοκρατορίας. Και αυτός μπορούσε να γίνει με δύο τρόπους, είτε με τον δρόμο του οθωμανισμού, που υποστήριζε ο πρίγκηπας Σαμπαχαεντιν (εκδημοκρατισμός, ισοπολιτεία, μείωση του συγκεντρωτισμού) είτε με τον τρόπο του μιλιταριστικού-εθνικιστικού Κομιτάτου «Ένωση και Πρόοδος», που αποσκοπούσε -πριν ακόμα απ’ το 1908- στην επίλυση του «εθνικού προβλήματος» με την εξόντωση των χριστιανικών κοινοτήτων.\nΟι Έλληνες της Οθωμανικής Αυτοκρατορίας θα αγωνιστούν με νύχια και με δόντια για την μετεξέλιξη της Αυτοκρατορίας σε κοινό δημοκρατικό οθωμανικό σπίτι, όπου θα υπάρχει σεβασμός των διαφορετικοτήτων και όλοι θα χαίρουν ισοτίμως το δικαίωμα του πολίτη. Γι αυτό βλέπουμε ότι -παρότι έχουν διαμορφωμένες ώριμες εθνικές ταυτότητες- δεν θα αναπτύξουν αυτονομιστικές τάσεις, οι οποίες θα εμφανιστούν όταν οι Νεότουρκοι θα τους αποκλείσουν ολοκληρωτικά τη δυνατότητα της συνύπαρξης.\nΑυτά όλα τα έχει μελετήσει επισταμένως η τουρκική προοδευτική ιστοριογαφία -η οποία είναι απείρως σοβαρότερη από την αντίστοιχη ελληνική.\nΒασικός πυλώνας της πολιτικής των Νεότουρκων υπήρξε το σχέδιο διαμόρφωσης «εθνικής οικονομίας», δηλαδή τη βίαιη μεταφορά κεφαλαίου από τις στοχοποιημένες κοινότητες (κυρίως Έλληνες και Αρμένιοι) στην υπό διαμόρφωση -και εθνική κατασκευή- μουσουλμανική αστική τάξη, την οποία τότε εκπροσωπούσαν τα στρατιωτικά και γραφειοκρατικά στρώματα.\n25 Μαΐου, 2011 στις 11:23 πμ\nακόμα και (αν είναι) έτσι, το βασικό κριτήριο της αντιπαράθεσης παραμένει το εθνοτικό. Δεν είναι υπερ-απλούστευση να θεωρούμε ότι οι νεότουρκοι εκπροσωπούσαν πολιτικά τους στρατιωτικούς και τους γραφειοκράτες, κυρίως ή μόνο;\nΓενικά μιλώντας, η μαρξιστική προσέγγιση / ανάλυση δε φαίνεται να επαρκεί…\n25 Μαΐου, 2011 στις 4:43 μμ\n«Το διακύβευμα της ιστορικής στιγμής ήταν ο αστικοδημοκρατικός μετασχηματισμός της Αυτοκρατορίας. Και αυτός μπορούσε να γίνει με δύο τρόπους, είτε με τον δρόμο του οθωμανισμού, που υποστήριζε ο πρίγκηπας Σαμπαχαεντιν (εκδημοκρατισμός, ισοπολιτεία, μείωση του συγκεντρωτισμού) είτε με τον τρόπο του μιλιταριστικού-εθνικιστικού Κομιτάτου “Ένωση και Πρόοδος”, που αποσκοπούσε -πριν ακόμα απ’ το 1908- στην επίλυση του “εθνικού προβλήματος” με την εξόντωση των χριστιανικών κοινοτήτων.»\nΥπάρχει ένα αντιφατικό σημείο στον παραπάνω συλλογισμό σου.\nΛές πως υπήρχαν δύο τρόποι, δύο δρόμοι, μετάβασης της οθωμανικής αυτοκρατορίας πρός την δημοκρατία.\nΓια τον πρώτο τρόπο δεν υπάρχει διαφωνία, όντως θα μπορούσε να οδηγήσει πρός ένα πολυπολιτισμικό, δημοκρατικό οθωμανικό κράτος. Ο δεύτερος όμως τρόπος που αναφέρεις, ο εθνικιστικός-μιλιταριστικός, ΔΕΝ οδηγεί (όπως και δεν οδήγησε άλλωστε) σε δημοκρατικά καθεστώτα αλλά συνήθως απλά αλλάζει ένα αυταρχικό καθεστώς με ένα άλλο.\nΓια να το πω πιο απλά, μετάβαση προς την δημοκρατία με εθνοκαθάρσεις δεν νοείται. Και δεν νοείται ακριβώς επειδή τα καθεστώτα που προκύπτουν από τέτοιου είδους διαδικασίες, δεν μπορούν, ακριβώς λόγω αυτών των διαδικασιών, να είναι πλήρως δημοκρατικά. Στην καλύτερη των περιπτώσεων θα είναι ημιδημοκρατικά-ημιδικτατορικά (όπως η κεμαλική Τουρκία) ενω στην χειρότερη θα είναι δικτατορίες.\nΤο κίνημα των Νεοτούρκων δεν απέβλεπε στον εκδημοκρατισμό της Οθωμανικής Αυτοκρατορίας αλλά μάλλον σε ένα οικονομικό και κοινωνικό εκσυγχρονισμό της, ο οποίος όμως, από ότι έδειξε η ιστορία, βασίζονταν κατά κύριο λόγο (τις πρώτες δεκαετίες τουλάχιστον) σε μία ενδυνάμωση του πολιτικού αυταρχισμού.\n25 Μαΐου, 2011 στις 4:52 μμ\nμπορεί όμως ο εκδημοκρατισμός να επιτευχθεί χωρίς τον οικονομικό και κοινωνικό εκσυγχρονισμό της κοινωνίας που θα τον περιλάβει;\nμήπως προσπαθούμε να κρίνουμε τους Νεότουρκους με το σημερινό αξιακό σύστημα;\n25 Μαΐου, 2011 στις 5:07 μμ\n«μπορεί όμως ο εκδημοκρατισμός να επιτευχθεί χωρίς τον οικονομικό και κοινωνικό εκσυγχρονισμό της κοινωνίας που θα τον περιλάβει;»\nΆγγελε ναι, εκδημοκρατισμός μπορεί να επιτευχθεί ακόμα και χωρίς προηγουμένως να έχει επιτευχθεί οικονομική ανάπτυξη. Παρόλα αυτά, εαν εγκαθιδρυθεί ένα δημοκρατικό καθεστώς, αλλά παράλληλα συνεχιστεί η έλλειψη οικονομικής ανάπτυξης, οι προοπτικές να επιβιώσει ως δημοκρατικό μακροπρόθεσμα θα μειωθούν.\nΜε άλλα λόγια, αν και η οικονομική ανάπτυξη δεν είναι αναγκαία προϋπόθεση προκειμένου να εκδημοκρατιστεί ένα καθεστώς, εν τούτοις είναι απολύτως αναγκαία προκειμένου να επιβιώσει ως τέτοιο.\n25 Μαΐου, 2011 στις 5:12 μμ\nδεν μιλάμε για «οικονομική ανάπτυξη» αλλά για «οικονομικό ΚΑΙ κοινωνικό εκσυγχρονισμό».\nΓια το δευτερο σκέλος της απάντησης σου συμφωνούμε.\nαλλά για το πρώτο πες μου ένα ιστορικό παράδειγμα όπου ο ΕΝΔΟΓΕΝΗΣ εκδημοκρατισμός δεν βασίστηκε στον εκσυχρονισμό των παραγωγικών σε πρώτη φάση και κοινωνικών δομών σε δεύτερη.\n25 Μαΐου, 2011 στις 5:19 μμ\nπ.χ. Ο δρόμος του οθωμανισμού, που υποστήριζε ο πρίγκηπας Σαμπαχαεντιν (εκδημοκρατισμός, ισοπολιτεία, μείωση του συγκεντρωτισμού) δεν θα μπορούσε να υλοποιηθεί στην Οθωμανική Αυτοκρατορία λόγω τεχνογνωσίας, οικονομικής δομής υποδομών και αντίληψης μεγάλου μέρους του πληθυσμού της δομής της αυτοκρατορίας.\nτα ζητούμενα (εκδημοκρατισμός, ισοπολιτεία, μείωση του συγκεντρωτισμού) επετευχθησαν μεν αλλά στα πλαίσια των νέων εθνικών κρατών, γιατί αυτό επέτρεπαν οι άνω παράγοντες (τεχνογνωσίας, οικονομικής δομής υποδομών και αντίληψης). Αφού το παράδειγμα δούλεψε σε Σερβία, Ελλάδα, Βουλγαρία θα ήταν παράξενο να μην το υιοθετήσουν οι Νέοτουρκοι.\nΤέλος θεωρώ ότι η απώθηση/εκτόπιση/εξώντωση των μη μουσουλμανικών και/ή τουρκόφωνων πληθυσμών από την Μ.Ασία θα ήταν μονόδρομος για τους Τούρκους, όποια και αν ήταν η στάση των πρώτων στο νέο κράτος. κοινώς και τα καλύτερα παιδιά να ήταν οι Πόντιοι πάλι θα τους έσφαζαν. Δείγματα υπήρξαν από νωρίς.\n25 Μαΐου, 2011 στις 5:39 μμ\nEδω πριν απο ενα αιωνα οι Τουρκοι δεν ειχαν ουτε αλφαβητο και εγραφαν – οι λιγοι εγγραμματοι – στα αραβικα που φωνητικα δεν εχουν σχεση με τα τουρκικα.\nΟποιοσδηποτε εκσυγχρονισμος χωρις εκκαθαριση θα εφερνε σε σημαινουσες θεσεις και στην κοινωνικη κορυφη τις χριστιανικες μειονοτητες που φυσικα οι Νεοτουρκοι δεν τις εμπιστευονταν και δεν τις θεωρουσαν και δικες τους.\nΗ τυχη των Αρμενιων ενω δεν υπηρχε ανεξαρτητο κρατος Αρμενια δειχνει μαλλον οτι αν δεν υπηρχε Ελλαδα η τυχη των Ελληνων θα ηταν χειροτερη γιατι δεν θα υπηρχε χωρα για να καταφυγουν.\n25 Μαΐου, 2011 στις 6:26 μμ\n«δεν μιλάμε για “οικονομική ανάπτυξη” αλλά για “οικονομικό ΚΑΙ κοινωνικό εκσυγχρονισμό”.»\nΕσυ πως θα όριζες τον κοινωνικό και οικονομικό εκσυγχρονισμό? Ρωτάω γιατί αν δεν υπάρχει ένας ελάχιστος κοινός παρονομαστής δεν θα μπορέσουμε να καταλάβουμε ο ένας τον άλλο.\nΟι περισσότεροι πάντως, όταν αναφέρονται σε οικονομικό εκσυγχρονισμό, συνήθως εννοούν την υιοθέτηση κάποιων θεσμών οι οποίοι, σύμφωνα πάντα με την γνώμη αρκετών, θεωρείται πως θα οδηγήσουν σε οικονομική ανάπτυξη (και κατόπιν σε κάποιας μορφής κοινωνικό εκσυγχρονισμό). Εξ ου και η δική μου αναφορά κατευθείαν στην έννοια της οικονομικής ανάπτυξης.\nΕαν παρόλα αυτά εσυ ορίζεις κάπως διαφορετικά τον εκσυγχρονισμό, θα σου ζητούσα να ξεκαθαρίσεις τι ακριβώς εννοείς όταν χρησιμοποιείς τον όρο.\n«πες μου ένα ιστορικό παράδειγμα όπου ο ΕΝΔΟΓΕΝΗΣ εκδημοκρατισμός δεν βασίστηκε στον εκσυχρονισμό των παραγωγικών σε πρώτη φάση και κοινωνικών δομών σε δεύτερη.»\nΗ μετεπαναστατική Νικαράγουα, το Ελ σαλβαδόρ μετά την λήξη του εμφυλίου, η Παραγουάη, αρκετά από τα κομμουνιστικά κράτη (Βουλγαρία, Ρουμανία, Τσεχοσλοβακία, ΕΣΣΔ, Ουγγαρία, Αν. Γερμανία, Πολωνία), η μεταπολεμική Ιταλία. Υπάρχουν και μερικά ακόμα αλλά δεν τα θυμάμαι όλα αυτή την στιγμή.\nΣε όλα τα παραπάνω κράτη η διαδικασία του εκδημοκρατισμού ξεκίνησε σε μία στιγμή που οι οικονομίες τους βρίσκονταν σε εξαιρετικά κακή κατάσταση και κανένας οικονομικός εκσυγχρονισμός δεν είχε λάβει χώρα. Και αν θέλουμε να είμαστε ακριβείς, σε αρκετά από αυτά, ήταν ο οικονομικός εκσυγχρονισμός που ήταν αποτέλεσμα της δημοκρατίας, όχι το αντίστροφο.\n«τα ζητούμενα (εκδημοκρατισμός, ισοπολιτεία, μείωση του συγκεντρωτισμού) επετευχθησαν μεν αλλά στα πλαίσια των νέων εθνικών κρατών, γιατί αυτό επέτρεπαν οι άνω παράγοντες (τεχνογνωσίας, οικονομικής δομής υποδομών και αντίληψης).»\nΠροφανώς αναφέρεσαι σε κράτη τα οποία παρουσίαζαν εθνική ομοιογένεια. Παρόλα αυτά δεν υπήρχε κάποιος λόγος που να απαγόρευε σε πολυπολιτισμικά κράτη να είναι και δημοκρατικά. Για να το πω αλλιώς, το ότι η δημοκρατία είχε εγκαθιδρυθεί σε εθνικά ομοιογενή κράτη δεν σήμαινε, ούτε κατά διάνοια, πως δεν θα μπορούσε να εφαρμοστεί και σε πολυπολιτισμικά.\n«Τέλος θεωρώ ότι η απώθηση/εκτόπιση/εξώντωση των μη μουσουλμανικών και/ή τουρκόφωνων πληθυσμών από την Μ.Ασία θα ήταν μονόδρομος για τους Τούρκους, όποια και αν ήταν η στάση των πρώτων στο νέο κράτος. κοινώς και τα καλύτερα παιδιά να ήταν οι Πόντιοι πάλι θα τους έσφαζαν. Δείγματα υπήρξαν από νωρίς.»\nΤο γιατί αυτό ήταν ένα *αναγκαίο* αποτέλεσμα είναι κάτι που δεν το αποδεικνύεις όμως απλά με το να λές αυτό που λές παραπάνω.\nΠροσωπικά είμαι της γνώμης πως οι εθνοκαθάρσεις που επιβάλλανε οι Τούρκοι στις διάφορες μειονότητες της εποχής ήταν μία απόρροια της εθνικιστικής ιδεολογίας του κινήματος των Νεοτούρκων σε συνδυασμό με την επιθυμία πολλών από τα μέλη αυτού του κινήματος να καταστούν αυτοί (οι Νεότουρκοι) η άρχουσα τάξη του νέου κράτους. Αυτή τους η επιθυμία, μαζί με την εθνικιστική τους ιδεολογία, ήταν που αποτέλεσαν ένα άκρως εκρηκτικό (και άκρως θανατηφόρο) μείγμα για τις μειονότητες που ζούσαν τότε στην Μικρά Ασία.\n25 Μαΐου, 2011 στις 7:14 μμ\nτα γραφόμενα σου θέλουν ανάλυση και δόμηση. θα το κάνω αλλά εν ευθέτω χρόνο διότι η συζήτησις στα άλλα ποστς εξετράπη.\n25 Μαΐου, 2011 στις 8:24 μμ\nEίναι πολύ ενδιαφέρουσα η συζήτηση. Πιστεύω ότι οι Τούρκοι μελετητές αυτής της διαδικασίας κομίζουν τα μάλα στη γνώση μας. Παραθέτω ένα απόσπασμα από κείμενο του Ismail Besiktzi με τίτλο:\n«Οι βάσεις του Κομιτάτου «Ένωση και Πρόοδος» (Νεότουρκοι)»\nΗ πολιτική του Κομιτάτου «Ένωση και Πρόοδος» βασιζόταν στην αναδιοργάνωση του οθωμανικού κράτους γύρω από την τουρκική οντότητα. Η πολιτική αυτή υλοποιήθηκε μετά από την δεύτερη ανακήρυξη του καθεστώτος συνταγματικής μοναρχίας (Μεσρουτιέτ). Η εφαρμογή της πολιτικής αυτής επιταχύνθηκε από τις αρχές του 1910. Μετά δε από τους Βαλκανικούς Πολέμους άρχισε να παίρνει σάρκα οστά.\nΜια πολύ μικρή ομάδα της Κεντρικής Επιτροπής (Μερκεζ-ί Ουρουμί) ήταν υπεύθυνη για την υλοποίηση αυτής της πολιτικής. Μέσα στη μικρή αυτή ομάδα υπήρχαν άτομα όπως οι Μπεχαεντίν Σακίρ, δρ. Ναζίμ και Ζιγιά Γκιοκάλπ. Τα άτομα αυτά ήταν αμετακίνητα στη θέση τους εντός της Κεντρικής Επιτροπής του Κομιτάτου. Τις περισσότερες φορές οι συνεδριάσεις τους ήταν μυστικές.\nΌταν ξεκίνησε η προσπάθεια της οργάνωσης και της εξέτασης των μεθόδων επαναδιοργάνωσης του οθωμανικού κράτους γύρω από τα τουρκικά στοιχεία, άρχισαν να εμφανίζονται τα εμπόδια και οι δυσκολίες. Τα μεγάλα εμπόδια στην υλοποίηση αυτής της πολιτικής ήταν οι Έλληνες, οι Αρμένιοι, οι Κούρδοι και οι Κιζιλμπασιδες (Αλεβίτες). Στην πληθυσμιακή συγκρότηση του νέου κράτους δεν έπρεπε να υπάρχει θέση για τα χριστιανικά στοιχεία του πληθυσμού, όπως οι Έλληνες, οι Αρμένιοι, οι Ασσύριοι, καθώς τα μη τουρκικά στοιχεία (όπως οι Κούρδοι) και τα μη μουσουλμανικά, όπως οι Αλεβίτες.\nΓια το λόγο αυτό ετοιμάστηκαν λεπτομερή σχέδια για κάθε περίπτωση. Οι Έλληνες και Αρμένιοι θα έπρεπε να εκριζωθούν από την πληθυσμιακή συγκρότηση του νέου τουρκικού κράτους. Για το λόγο αυτό οι Έλληνες των περιοχών της Μαύρης Θάλασσας (Πόντος), της Καππαδοκίας και των παραλίων του Αιγαίου θα έπρεπε να εξοριστούν. Ο πληθυσμός των Αρμενίων θα εξοντωνόταν με γενοκτονία.\nΣτο νέο τουρκικό κράτος που σχεδίαζε το Κομιτάτο «Ένωση και Πρόοδος» δεν θα υπήρχαν άλλες εθνότητες εκτός απ’ την τουρκική. Οι Κούρδοι, όντας μουσουλμάνοι, θα αφομοιώνονταν στον τουρκισμό, θα εκτουρκίζονταν. Οι Κιζιλμπασιδες (Αλεβίτες) θα αφομοιώνονταν στον Μουσουλμανισμό (σ.τ.μ. στην κυρίαρχη σουνιτική εκδοχή). Ο Μουσουλμανισμός θα ήταν το κύριο στήριγμα του τουρκισμού.\nΕνας στόχος στον οποίο το Κομιτάτο έδωσε πολύ μεγάλη σημασία ήταν η εθνικοποίηση της οικονομίας. Ο στόχος αυτός συνεπαγόταν την εκπόνηση μεθόδων για την αρπαγή από τα χέρια των Ελλήνων και των Αρμενίων του συσσωρευμένου κεφάλαιου, των μέσων βιομηχανικής παραγωγής και του εμπορίου. Σαν παράδειγμα αναφέρεται ότι στην αποτίμηση του βιομηχανικού δυναμικού στην Οθωμανική Αυτοκρατορία κατά το 1915, το 90% των βιομηχανικών εγκαταστάσεων στις περιοχές της Κωσταντινούπολης, του Αιγαίου καθώς και στην Κιλικία, βρισκόταν στον έλεγχο των Ελλήνων και των Αρμενίων….»\n25 Μαΐου, 2011 στις 9:13 μμ\nΕνδιαφέρουσες οι πληροφορίες που παραθέτεις Π κ Α.\nΗ μία μικρή και όχι ιδιαίτερα σημαντική αφορά το παρακάτω,\n«…και τα μη μουσουλμανικά, όπως οι Αλεβίτες.»\nΟι Αλεβίτες είναι μία σέχτα του σιιτικού Ισλάμ, αρα σαφώς και είναι μουσουλμάνοι.\nΗ άλλη, κάπως σημαντικότερη, έχει να κάνει με το παρακάτω,\n«Ενας στόχος στον οποίο το Κομιτάτο έδωσε πολύ μεγάλη σημασία ήταν η εθνικοποίηση της οικονομίας. Ο στόχος αυτός συνεπαγόταν την εκπόνηση μεθόδων για την αρπαγή από τα χέρια των Ελλήνων και των Αρμενίων του συσσωρευμένου κεφάλαιου, των μέσων βιομηχανικής παραγωγής και του εμπορίου. Σαν παράδειγμα αναφέρεται ότι στην αποτίμηση του βιομηχανικού δυναμικού στην Οθωμανική Αυτοκρατορία κατά το 1915, το 90% των βιομηχανικών εγκαταστάσεων στις περιοχές της Κωσταντινούπολης, του Αιγαίου καθώς και στην Κιλικία, βρισκόταν στον έλεγχο των Ελλήνων και των Αρμενίων…»\nΕπιβεβαιώνεται πως ένα κίνημα με εθνικιστικό-μιλιταριστικό χαρακτήρα, το οποίο επιπρόσθετα επιδιώκει την υποκατάσταση του ιδιωτικού τομέα της οικονομίας από το κράτος, δεν είναι δυνατόν να οδηγήσει από ένα αυταρχικό καθεστώς σε ένα δημοκρατικό αλλά απλά θα οδηγήσει από ένα αυταρχικό καθεστώς σε ένα άλλου τύπου αυταρχικό καθεστώς.\n25 Μαΐου, 2011 στις 9:29 μμ\nH μεταβίβαση των μέσων ιδοκτησίας, του πλούτου κλπ μπορούσε κάλλιστα να γίνει ΧΩΡΙΣ γενοκτονίες.\nΆσε που, οι μειονοτικοί θα συνεργαζόντουσαν κιόλας. Άσε που η νέα (τουρκική) οικονομία έχανε πολύ, με την εξαφάνισή τους.\nΑπό οικονομική άποψη οι γενοκτονίες δεν συνέφεραν κανέναν, σε μεσομακροπρόθεσμο ορίζοντα.\nΤο εθνικιστικό μίσος είναι το κλειδί για την ερμηνεία των γεγονότων. Τα υπόλοιπα είναι μάλλον παρεμπίπτοντα.\n25 Μαΐου, 2011 στις 9:57 μμ\nΠώς θα γινόταν ΧΩΡΙΣ γενοκτονίες βρε Πάνο?\nΟι μόνοι τρόποι, από πάντα, για να αποκτήσεις αγαθά (ή μέσα παραγωγής) είναι δύο: με ανταλλαγή/αγορά ή με το ξίφος.\nΗ επιλογή τους ήταν αυτονόητη, δεν νομίζω ότι κανείς μειονοτικός ήταν διατεθειμένος να παραιτηθεί της οικονομικής, και έμμεσα πολιτικής, εξουσίας αλλιώς. Προφανώς και έπαιξαν ρόλο και εθνικιστικά / θρησκευτικά μίση ή κόμπλεξ (εμείς οι πιστοί φτωχοί κι’ οι άπιστοι πλούσιοι) αλλά η ουσία είναι μία. Οραματίσθηκαν ένα καθαρό φυλετικά και θρησκευτικά (σαν συνδετικό ιστό) κράτος, με αυτούς στο τιμόνι εννοείται…, και διάλεξαν αυτόν τον τον τρόπο υλοποίησης, είχαν και σωστούς (Γερμανούς) συμβούλους εξάλλου\n25 Μαΐου, 2011 στις 10:11 μμ\nNoμίζω ότι η απόπειρα του πρίγκιπα Σαμπαχαεντίν αγωνίστηκε για μια κοινωνία που προσομοίαζε σ’ αυτήν του οράματος του Ρήγα… Δεν μπόρεσε να επικρατήσει, όπως ακριβώς και το όραμα του Ρήγα -παρά την αμέριστη βοήθεια των βασικών μη μουσουλμανικών κοινοτήτων.\nΦαίνεται ότι το στάδιο την μετάβασης από την πολυεθνική προνεωτερική Οθωμανική Αυτοκρατορία στην εποχή των εθνών-κρατών ήταν αναπόφευκτο.\nΓι αυτό η εκτίμηση της Λούξεμπουργκ φάνηκε ότι ερμήνευε τη μονοδική διέξοδο:\nΑντίθετα, η καταπίεση και η αθλιότητα της κοινής υπαγωγής στο τουρκικό κράτος γίνονται όλο και μεγαλύτερες! Έτσι δημιουργήθηκε μια φυσική τάση των διαφόρων εθνοτήτων να αποσπασθούν από το σύνολο και να αναζητήσουν μέσα από μια αυτόνομη ύπαρξη το δρόμο για μια καλύτερη κοινωνική εξέλιξη.\nΗ κρίση της Ιστορίας για την Τουρκία είχε πια βγει: βάδιζε προς την διάλυση…“.\nΤελικά όταν το κοινό οθωμανικό σπίτι διαλύθηκε, όσοι διασώθηκαν από το 20% του πληθυσμού που ήταν οι Έλληνες -παρότι πρόσκαιρα έλαβαν το 6% του εδάφους με τη Συνθήκη των Σεβρών- κατέληξαν πρόσφυγες στην Ελλάδα και την ΕΣΣΔ.\n25 Μαΐου, 2011 στις 10:42 μμ\n«Πώς θα γινόταν ΧΩΡΙΣ γενοκτονίες βρε Πάνο?»\nΜου κάνει εντύπωση αυτή η ερώτηση. Αγνοείς μήπως τις τόσες «μεταβιβάσεις» που έγιναν από το 1917 και ως το 1970 (περίπου), χωρίς να συνοδεύονται από γενοκτονίες, σε ολόκληρο τον κόσμο;\n25 Μαΐου, 2011 στις 10:53 μμ\nτο όραμα του Ρήγα απέτυχε διότι δεν το υποστήριξε κανείς, εκτός από τους μισούς Έλληνες – που για να το κάνουν δε δίστασαν να εναντιωθούν στη φυσική τους ηγεσία, δηλ. στο Πατριαρχείο. Είχε όμως ως αποτέλεσμα τη δημιουργία του πρώτου ελεύθερου κράτους, σε τμήμα της Αυτοκρατορίας. Τη δυναμική του κυρήγματος του Ρήγα την επιβεβαίωσε η συνέχεια.\nΗ μεταρυθμιστική προσπάθεια του Σαμπαχαεντίν ήταν καταδικασμένη εξαρχής: ήρθε πολύ αργά και ήταν πολύ λίγη (φτωχή). Οι αναδυόμενοι εθνικισμοί στα Βαλκάνια δεν ήθελαν τίποτα λιγότερο από το να στήσουν «κανονικά» ευρωπαϊκά κράτη – κάτι που σήμαινε την αυτονόητη διάλυση της Αυτοκρατορίας, όπερ και εγένετο.\nΠάνω σε αυτή την αντίθεση γεννήθηκαν οι γενοκτονίες – εντός ή εκτός εισαγωγικών. Γιατί η κατάρρευση της Αυτοκρατορίας δημιούργησε ένα νέο εθνικισμό, εξίσου ή περισσότερο δυναμικό και αδίσταχτο με τους υπόλοιπους: τον τουρκικό εθνικισμό, που εξέφρασε και καθοδήγησε πολιτικά ένας χαρισματικός κοσμοπολίτης από τη Θεσσαλονίκη, που μεταλλάχτηκε ξαφνικά σε Τούρκο, επειδή η Ιστορία δεν του επέτρεπε πλέον να παραμείνει κυρίαρχος ως Οθωμανός. .\n25 Μαΐου, 2011 στις 11:17 μμ\nΓίνανε όντως πολλές («μεταβιβάσεις» χωρίς γενοκτονίες). Στα μονοφυλετικά κατά βάση κράτη (π.χ Α. Ευρώπη) γίνανε (και) με την φυσική εξόντωση της «πλουτοκρατίας» που ητανε όμως απλώς μιά τάξη της χώρας χωρίς φυλετικούς & θρησκευτικούς διαχωρισμούς, ενώ υπήρξε και εν μέρει όσμωση της, παντού βέβαια χρειάσθηκε (και) η «πειθώ» της κάνης, αδιάφορο αν αυτή ήταν εξωτερική (κατάληψη) η εσωτερική (εμφύλιος)*. Σε πολυφυλετικά όμως, το μόνο ίσως παράδειγμα που έχουμε είναι της Ρώσικης Αυτοκρατορίας (μιάς και η Κινέζικη πρακτικά δεν υπήρχε), και κεί ξέρουμε τι μεθόδους χρησιμοποίησε ο «Πατερούλης»\nΚαι κάτι άλλο: προφανώς και δεν εννοώ ότι η γενοκτονία ήταν «η» μέθοδος που εφαρμόστηκε παντού, αλλά ειδικά στο περιβάλλον της Οθ. Αυτοκρατορίας που περιγράφει και ο Μ-π ήταν λιγο πολύ αναπόφευκτη\n* Η γενοκτονία των Εβραίων, που μην ξεχνάμε ότι ήταν «hobby» των Ευρωπαίων ήδη από τον Μεσαίωνα, είχε και αιτίες ανακατανομής ή καλύτερα σεισάχθειας για τους καταχρεωμένους ηγεμόνες\n25 Μαΐου, 2011 στις 11:34 μμ\nΚαι την περίπτωση της Γιουγκοσλαβίας (τουλάχιστον) υπήρχαν πολλαπλές εθνότητες. Και αλλού. Αλλά ΔΕΝ είναι αυτό το σημαντικότερο. Οι επιμέρους εθνότητες της καταρρέουσας Αυτοκρατορίας μπορούσαν κάλλιστα να συνεργαστούν με το νέο καθεστώς, το οποίο δεν είχε καν «ταξική» ιδεολογία. Και θα το έκαναν, αν τους επιτρεπόταν, όπως το έκαναν οι ομοεθνείς στην Κωνσταντινούπολη, μέχρι το 1955. Το μεγάλο εμπόδιο ήταν ο εθνικισμός. Δε μπορούσε ο νεότουρκος να χωνέψει την παρουσία (και την ευημερία) δίπλα του του Αρμένη κλπ, ΕΚΤΟΣ αν γινόταν δικός του, δηλαδή Τούρκος, μέσω του προσηλυτισμού στο Ισλάμ.\nΓιατί ο τουρκικός εθνικισμός ΔΕΝ ήταν έκθετο της Ιστορίας. Ήταν γνήσιο τέκνο του Οθωμανικού δεσποτισμού, ο οποίος είχε και ξεκάθαρα φυλετικές ιδεοληψίες μέσα του. Τα οικονομικά (σόρυ, δηλαδή) μπαίνουν στο παιγνίδι μονάχα όταν όλα αυτά τα …θεολογικά είχαν ξεκαθαρίσει. Χωρίς να το επηρεάσουν ουσιαστικά.\n26 Μαΐου, 2011 στις 12:45 πμ\nΘα μου επιτρέψεις να διαφωνήσω, όχι βέβαια στο το ότι υπήρξαν περιπτώσεις πολυεθνικών μορφωμάτων που συνεργάστηκαν έκοντα ή άκοντα (αν και είδαμε που κατέληξε η Γιουγκοσλαβική συνεργασία, δυστυχώς), αλλά και γιατί παίζει και ρόλο η συχνότητα ή σπανιότητα του τι γίνεται πραγματικά.\nΘα διαφωνήσω με το ότι τα ..θεολογικά (και φυλετικά) όπως τα λές έχουν το πάνω χέρι, χωρίς αυτό να σημαίνει ότι βάζω τα οικονομικά στην κορυφή (προτιμώ τον Ιστορικό (και δημοσιογράφο) από τον πολιτικό Μαρξ)\nΣτην κορυφή (νομίζω ότι) είναι η ανθρώπινη θέληση για κυριαρχία (εξουσία) που σημαίνει «αποφασίζω (ΕΓΩ/ΕΜΕΙΣ) τι είναι σωστό και τι λάθος με τις αντίστοιχες απολαυές και τις αντίστοιχες ποινές, κρατώντας εννοείται και την αναγκαία αποκλειστικότητα της νόμιμης βίας»\nΜετά έρχονται και τα οικονομικά βέβαια, αν και στην ουσία (ειδικά στις μέρες μας) αυτά τα δύο από ένα σημείο και μετά διαπλέκονται, ενω τα θεολογικά και τα φυλετικά είναι καθρεφτάκια ή νάϋλον σημαίες που τις βάζουμε μπροστά για να υποστηρίξουμε την (καθ’ όλα κατανοητή και σεβαστή) απληστεία μας για εξουσία με «φυλετικά», «θρησκευτικά» ή «εθνικά» δίκαια (εξ’ άλλου ως γνωστόν από πολύ παλιά, πάντα εμείς έχουμε δίκιο και οι άλλοι άδικο)\nΝομίζω ότι ξύνοντας λίγο κάτω από την επιφάνεια όλοι οι «δίκαιοι» πόλεμοι αυτό δείχνουν, όπως και το ότι υπάρχουν άπειροι (οι περισσότεροι μάλλον) ενδοφυλετικοί, ενδοθρησκευτικοί και βέβαια οι χειρότεροι όλων, εμφύλιοι πόλεμοι\n26 Μαΐου, 2011 στις 9:23 πμ\n«Στην κορυφή (νομίζω ότι) είναι η ανθρώπινη θέληση για κυριαρχία (εξουσία)…»\nΑΛΛΑ έτσι η συζήτηση ξε-φεύγει από το ως τώρα δεδομένο πλαίσιό της. Αυτή τη φορά θα επιμείνω να μείνουμε σε αυτό, σημειώνοντας ότι δέχεσαι πως\n– έγιναν πολλαπλές «μεταβιβάσεις» χωρίς γενοκτονίες στον 20ο αιώνα, και\n– τα «οικονομικά» ΔΕΝ είναι (γενικά) το πρώτο κινούν της βίας.\nΜένει να συμφωνήσουμε, αφού αφήσαμε κατά μέρος τον Μάρξ, ότι τα «θεολογικά» (τα οποία εκφράζουν ακριβώς το επεκτατικό ένστικτο του ανθρώπου, που βρίσκεται πίσω από κάθε οργανωμένη βία) είχαν τον πρώτο λόγο ΚΑΙ στο θέμα που συζητάμε. 😉\n26 Μαΐου, 2011 στις 9:34 πμ\nΣυμφωνώ διαφωνώντας καλυβάρχη. Το ένστικτο κυριαρχίας ΔΕΝ είναι θεολογικό, προϋπάρχει. Βλέπε π.χ παλιοϋς (και νέους..) σχολιαστές της καλύβας 😎\n26 Μαΐου, 2011 στις 11:10 πμ\nτα ένστικτα κύριοι παντού και πάντοτε είναι δυό, πως θα γεμίσουμε την κοιλίτσα μας και πως θα μεταδώσουμε τα γονίδια μας. αν τα εξασφαλίσουμε, καθόμεθα σπίτι και βλέπουμε τα DVD των Scrubs.\nΗ θέληση για εξουσία είναι συνέπεια της ανάγκης της κοιλίτσας\nη θεολογική σκοπιά είναι ασφαλιστική δικλείδα για τα γονίδια.\nΓΓΑΑ ελέω Πάνου (in spe)\n26 Μαΐου, 2011 στις 11:28 πμ\nO Πάνος γράφει «Γιατί ο τουρκικός εθνικισμός ΔΕΝ ήταν έκθετο της Ιστορίας. Ήταν γνήσιο τέκνο του Οθωμανικού δεσποτισμού, ο οποίος είχε και ξεκάθαρα φυλετικές ιδεοληψίες μέσα του.»\nΕίναι ακριβώς έτσι, πλην ενός σημείου. Στην οθωμανική περίπτωση δεν διακρίνεται καμιά απολύτως «φυλετική ιδεοληψία» ή έστω και ίχνος εθνικής ταυτότητας. Αντιθέτως ενυπάρχει έως την ακρότατη εκδοχή της η «θρησκευτική ιδεοληψία» και η μουσουλμανική υπεροψία.\nΑυτά ακριβώς τα συναισθήματα εκμεταλλεύονται οι εθνικιστές για να κατανικήσουν σε πρώτη φάση τους ορατούς εχθρούς τους: τις χριστιανικές κοινότητες και τους ελάχιστους Κούρδους (π.χ. Ντέρσιμ) που βρίσκονται από νωρίς σε διαδικασία εξέγερσης.\nΠριν την εμφάνιση του τουρκικού εθνικισμού στους κόλπους του στρατεύματος, η λέξη «Τούρκος» για τους Οθωμανούς σήμαινε τον καθυστερημένο, χωριάτη. Κανείς δεν αυτοονομαζόταν «Τούρκος».\nΑντιθέτως για τους Έλληνες, αλλά και για τους Ευρωπαίους, «Τούρκος» σήμαινε απλώς και μόνο τον μουσουλμάνο. Εξ ου και το ρήμα «τουρκεύω» ή «τουρκίζω» για όσους εξισλαμίζονταν.\nΗ περίπτωση της κατασκευής του τουρκικού έθνους είναι ιδιαιτέρως ενδιαφέρουσα. Ίσως και μοναδική για την έκταση του εγχειρήματος. Πουθενά αλλού οι θεωρίες των Χομπσμπάουμ, Γκέλνερ και Άντερσον δεν βρίσκουν τέτοια καθολική εφαρμογή!\n26 Μαΐου, 2011 στις 11:39 πμ\nισχύουν αυτά που λες. η διάκριση είχε καθαρά φορολογική βάση με το προκάλλυμα της θρησκείας.\nο τουρκισμός (φαιοί λύκοι και άλλα ζώα) ήρθε μετά το 1923 ως αντίβαρο για την αποδόμηση του χαλιφάτου.\n26 Μαΐου, 2011 στις 8:30 μμ\nΈνα μοναδικό αφιέρωμα για το ζήτημα της Γενοκτονίας των χριστιανικών λαών\nστην Ανατολή θα συνοδεύει ως ένθετο την εφημερίδα «Δρόμος της Αριστεράς», το Σάββατο 28\n26 Μαΐου, 2011 στις 9:59 μμ\nθα βγουν αυτά στο διαδίκτυο; Γιατί αλλιώς είναι σα να ψάχνεις ψύλλους στα άχυρα…\n26 Μαΐου, 2011 στις 10:07 μμ\n26 Μαΐου, 2011 στις 10:13 μμ\nΩραία. Ας ελπίσουμε ότι θα ανεβάσει τις εισηγήσεις, για να τις δούμε κι εμείς οι επαρχιώτες.\n26 Μαΐου, 2011 στις 10:16 μμ\nΚαι το κλάμα τέχνη είναι (λένε στο χωριό μου)\n30 Μαΐου, 2011 στις 11:01 πμ\n«ΑΝΑΘΕΩΡΗΤΙΚΗ ΑΠΟΨΗ ΤΗΣ ΙΣΤΟΡΙΑΣ ΑΠΟ ΤΟ ΔΗΜΟΣΙΟΓΡΑΦΟ κ. ΟΜΗΡΟ ΤΑΧΜΑΤΖΙΔΗ»\n30 Μαΐου, 2011 στις 9:59 μμ\nΤρείς (3) λαλούν και δυο (2) χορεύουν… Άλλα λέει ο Ταχμαζίδης, άλλα καταλαβαίνει ο κ. συνταγματάρχης. Συμβαίνει… 😉\n30 Μαΐου, 2011 στις 11:43 μμ\nΗ θεώρηση του Όμηρου Ταχμαζίδη είναι εξαιρετικά προβληματική. Εν συντομία: Ο Ταχμαζίδης απορρίπτει την αξίωση/θέση περί Γενοκτονίας των Ελλήνων/Ρωμιών του Πόντου και κατ’ επέκτασιν των Ελλήνων/Ρωμιών του τότε οθωμανικού κράτους, εδραζόμενος κυρίως στην ‘πολιτική’ διάσταση όσον αφορά στην ανάδειξη του σχετικού ζητήματος, η οποία ενδεχομένως να υπήρξε ως τέτοια, αλλά αυτό από μόνο του δεν ακυρώνει συνολικά και ανεπιφύλακτα την αξίωση/θέση περί Γενοκτονίας, με δεδομένο μάλιστα τα συμπεράσματα της Αρμενικής, Ασσυριακής/Αραμαϊκής και Κουρδικής Γενοκτονολογίας και γενικά Ιστοριογραφίας, οι οποίες καταλήγουν στο συμπέρασμα ότι υπήρξε κεντρικό κρατικό σχέδιο των οθωμανικών και κεμαλικών αρχών περί εκμηδενισμού (annihiliation) κατ’ αρχήν των μη-μουσουλμανικών αυτοχθόνων λαών της Ανατολίας (Αρμενίων, Ασσυρίων/Αραμέων, και Ελλήνων/Ρωμιών) και αργότερα και των μη Τουρκικών λαών (Κούρδων κ.α.).\nΕπιπλέον, ο Ταχμαζίδης δεν παρέχει καμμία επιστημονική θεώρηση επί τη βάσει της οποίας απορρίπτει την περί Γενοκτονίας αξίωση/θέση διαφόρων Ελλήνων και τελευταία και ξένων ιστορικών και γενοκτονολόγων (Ο Ταχμαζίδης αναφέρει μόνο τον Φωτιάδη, αλλά δεν τον αναλύει επιστημονικά στα επιμέρους για να αποδείξει τον ισχυρισμό του).\nΜολονότι δικαίως διαμαρτυρέται για την απουσία γενοκτονολογικών σπουδών στην Ελλάδα, ο ίδιος πέφτει στην παγίδα να είναι εξίσου αντιεπιστημονικός απορρίπτοντας χωρίς επιστημονικά κριτήρια την αξιωση/θέση περί Γενοκτονίας.\nΗ θέση του Ταχμαζίδη ότι το θέμα χρησιμοποιείται εθνικιστικά δε σημαίνει ότι το γεγονός αυτό καθ΄εαυτό δε συνέβη, ούτε αποτελεί βάση για την απόρριψη της αξίωσης/θέσης, όσον και αν η τυχόν εθνικιστική προσέγγιση του ζητήματος είναι αχρείαστη, άκαιρη, ανεύκαιρη και προφανώς λανθασμένη.\nΟ Ταχμαζίδης δε μας παρέχει τις λεπτομέρειες των θέσεων Λαυρεντίδη και Ευσταθιάδη, τις οποίες φαίνεται πως τις εκλαμβάνει ως οιονεί θέσφατα περί του ζητήματος. Σημειωτέον ότι τη θέση Ευσταθιάδη επικαλούνται και οι Τούρκοι (κρατικοί) ιστοριογράφοι για την απόρριψη της Αρμενικής Γενοκτονίας, την οποία προφανώς ο Ταχμαζίδης δεν αρνείται.\nΕίναι πάντως σημαντικό να τονισθεί ότι ο Ταχμαζίδης φαίνεται ότι »αποκαλύπτει» σημαντικές πτυχές του όλου ζητήματος… Είναι επίσης σημαντικό να τονισθεί ότι τμήμα του ελληνικού κοινού, έστω μικρό, φαίνεται πως δεν έχει πεισθεί ή ότι εν πάση περιπτώσει διατηρεί επιφυλάξεις ως προς τον χαρακτηρισμό των γεγονότων ως Γενοκτονία. Ας ελπίσουμε ό,τι οι επιφυλάξεις αυτές είναι ειλικρινείς, ό,τι οφείλονται σε ελλειπή πληροφόρηση ή ελλειπή τεκμηρίωση και όχι σε ιδεολογικές ή άλλες αγκυλώσεις, προκαταλήψεις και συμπλέγματα.\n31 Μαΐου, 2011 στις 10:31 πμ\nκι εσύ ΔΕΝ κατάλαβες – κι όμως τα ελληνικά του Ταχμαζίδη είναι απολύτως κατανοητά. ΠΟΥ και ΠΩΣ «απορρίπτει» τη γενοκτονία, ο χριστιανός; Άντε, διάβασέ το πάλι από την αρχή, πληζ… 😉\n31 Μαΐου, 2011 στις 11:00 πμ\nΠάνος: Ωραία…!, αφού εσύ καταλαβαίνεις καλύτερα ελληνικά…\n31 Μαΐου, 2011 στις 11:07 πμ\nΊσως διαβάζω ΧΩΡΙΣ προκατάληψη – κι αυτό βοηθάει να κατανοείς τι λέει ο άλλος, αντί να του αποδίδεις πράγματα που ΔΕΝ τα έχει πει ποτέ… Ο Ταχμαζίδης αμφισβητεί την τεκμηρίωση της γενοκτονίας, δεν παίρνει θέση αν έγινε ή δεν έγινε γενοκτονία. Για κάθε καλοπροαίρετο άνθρωπο, η διαφορά είναι σαφής και ΔΕΝ επιδέχεται …παρεξήγηση.\n22 Ιουνίου, 2011 στις 1:39 πμ\n-Ρατσιστική, αντιπροσφυγική πρόκληση στη Θεσσαλονίκη απ΄ το “Ένεκεν” « Πόντος και Αριστερά\n[…] στοχοποιώντας τους Πόντιους, με ομιλητή…. ωωωωωχ! άλλη μια από τις περιπτωσάρες που έχουν φυτρώσει στη Θεσσαλονίκη τα τελευταία […]\n22 Ιουνίου, 2011 στις 1:59 πμ\nΤο δικό μου σχόλιο …επιτόπου.\n(Θα μας τρελάνουν αυτοί οι Πόντιοι και Αριστεροί – ειδικά όταν αρπάζονται μεταξύ τους…) 😉\n10 Σεπτεμβρίου, 2012 στις 10:02 μμ\n10 Σεπτεμβρίου, 2012 στις 10:07 μμ\nε τωρα νομιζω οτι ο Ομαρ μπορει να το τεκμηριωση αν θελει .\n10 Σεπτεμβρίου, 2012 στις 10:09 μμ\nκαι μονο απο τους τιτλους των παραγραφων του ομαρ καταλαβαινουμε τι λεει Πανο.\n3 Σεπτεμβρίου, 2014 στις 8:59 μμ\nΦενεος για τη συντροφισσα Ρεπουση το Σημητη και λοιπους τουρκολαγνους και γροσοδουλους.Επισης και η Ποταμια Αρκαδιας και το νησι Μπελενε ειναι καλοι τοποι μαρξιστικης λενινιστικης αναμορφωσης\n20 Μαΐου, 2015 στις 12:40 πμ\nΔημοφιλέστερο ποστ της καλύβας χθες 19/5 – το ανακάλυψαν κάποιοι και το διέδωσαν μέσω τουϊτερ και φ/μπ.\n4 Νοεμβρίου, 2015 στις 7:37 μμ\nΠρωταθλητές στη Διύλιση του Κώνωπα | ΤΟ ΛΗΜΕΡΙ\n[…] ούτε ακυρώνουν. Αλλά όπως διαβάζουμε στην Καλύβα Ψηλά στο Βουνό, εδώ στη χώρα όπου θάλλει η φαιδρά ροδακινέα, το θέμα […]\n4 Νοεμβρίου, 2015 στις 10:16 μμ\n5 Νοεμβρίου, 2015 στις 4:10 πμ\nΠρωταθλητές στη Διύλιση του Κώνωπα | Ώρα Κοινής Ανησυχίας\n[…] όπως διαβάζουμε στην Καλύβα Ψηλά στο Βουνό, εδώ στη χώρα όπου θάλλει η φαιδρά ροδακινέα, το θέμα […]\n6 Νοεμβρίου, 2015 στις 9:52 πμ\nΜάλλον ο Κύριος Ταχματζίδης έγραψε το κείμενο επειδή έχει πικραθεί που στους κύκλους των Ποντίων δεν τον παίρνουν στα σοβαρά και δεν έχει υπάρξει ποτέ καλεσμένος σε Ποντιακά συνέδρια.\n8 Νοεμβρίου, 2015 στις 1:11 πμ\nΟ καθηγτής Μωραϊτης δέχεται τη γενοκτονία, και εηξγεί (συγγνώμη στα Αγγλικά).\nAccording to the International Criminal Court, established at the Rome Treaty, under the U.N.auspices, four types of crimes are covered. Genocide (attacking a group of people and killing them because of race, ethnicity, or religion);crimes against humanity (murder, enslavement, forcible transfer of population, torture), war crimes, and crimes of aggression (underdefined).\nIt elucidated clear principles that systematic killing of a group based on race, gender, or ethnicity is prohibited under international law and norms. The word genocide is never used by NATO to describe what was happening. When people were being killed, the world sat back and watched. For example, in the Rwandan’s case, neither the United Nations nor the United Statesever used the word genocide, aware that admitting it was genocide would necessitate an international response. Instead, at the outset it was framed as an “ordinary” ethnic conflict; in retrospect, it is clear it was anything but ordinary.\nThe Pontian Greek case was a genocide. There hardly are words strong enough to brand this kind of human activity that took place in Pontos: the conscious and intentional extermination of whole Greek race, Greek ethnicity and Orthodoxy. From the statement of Dr Nazim, a senior official of the Young Turks Party, said for Greeks and Armenians, “These people should be wiped out, so that not a single Armenian or Pontian may remain in our lands and their names be forgotten. May all non-turkish elements of any nationality and religion disappear”.\nMany citizens fled away, but some 3000 were killed, most of them women and children..old men had their eyes pricked out and their limbs cut off, then they were left to die. Pregnant women were ripped up and unborn babies were carried around pinned on rifles’bayonets, and young children were forced to carry the bleeding heads of their friends.\nThe silence which enveloped this and a number of other crimes periodically committed in this part of the world seems to be prompted by «disinterested» interested parties who keep belittling facts, and always find an excuse for not branding those guilty of the death of 350,000 representatives of one of the most ancient and civilized part in the world.\nNicholaos L. MoraitisPh.D.\n21 Μαΐου, 2019 στις 10:35 μμ\n19 Μαΐου, 2020 στις 6:24 μμ\nΕντυπωση μου εκανε που σε ολη αυτην την συζητηση δεν αναφερθηκε καθολου ο ρολος των ξενων δυναμεων και ειδικα ο ρολος των Ρωσων καθως και οι συνεπειες του ρωσοτουρκικου πολεμου με την επιλογη των Ποντιων για συνεργασια με τους Ρωσους κατακτητες, εναντια στην Οθωμανικη αυτοκρατορια της οποιας ηταν υπηκοοι. Επισης οτι δεν υπαρχουν αναφορες στον Νακρατζα, ο οποιος μιλα βασει αριθμων και μη αμφισβητησιμων πηγων!\n« Αθεΐα και αγνωστικισμός σημαίνει καλύτερη σεξουαλική ζωή!


Έχει ανάγκη από ένα μεγάλο αποτέλεσμα για να πιστέψει στον ΠΑΟΚ… - thetimes.gr\nΟ ΠΑΟΚ ΕΠΡΕΠΕ να κερδίσει τον Βόλο και τα κατάφερε σε αγώνα που… μόνο να χάσει είχε. Γιατί… μετά από τέτοιες νίκες, κανείς δεν σου λέει «μπράβο». Αν όμως δεν τα καταφέρεις…\nΣε αντίθεση με τα τελευταία εκτός έδρας ματς όπου ο ΠΑΟΚ έμπαινε καλά στο γήπεδο και έβγαινε… παραπατώντας, χθες ο Βόλος ήταν εκείνος που μπήκε και πίεσε τον αγχωμένο και χωρίς συνοχή –λόγω των αλλαγών- ΠΑΟΚ, δημιουργώντας του πολλά προβλήματα. Στην επανάληψη με Βιεϊρίνια και Ελ Καντουρί τα πράγματα ήρθαν στην κανονική τους ροή. Ο ΠΑΟΚ δημιούργησε πολλές μεγάλες ευκαιρίες και δίκαια κέρδισε με 3-1.\nΣε ατομικό επίπεδο και μέσα από μία ημίωρη εμφάνιση ο Κρμέντσικ άφησε πολύ καλές εντυπώσεις. Τα βασικά έκανε για φορ και γι’ αυτό ικανοποίησε. Σκεφτείτε τι βλέπαμε μέχρι τώρα από τον Τσόλακ… Η διάρκεια βέβαια είναι εκείνη που κρίνει τους πάντες. Στο γκολ που έβαλε πάντως έκανε λάθος. Δύο με έναν απέναντι στον τερματοφύλακα, δίνεις πάσα σε αυτόν που έχει όλο το τέρμα ανοικτό, αυτόν που φροντίζει να είναι και πίσω από την μπάλα για να μην βγει οφσάιντ, όπως ολοφάνερα έκανε ο Ζίφκοβιτς.\nΘεωρώ ότι ο Ουάρντα μπορεί να προσφέρει πολλά στην ομάδα παίζοντας πίσω από τον φορ, όταν ο Γκαρσία επιλέγει το 4-2-3-1. Εκεί ο ΠΑΟΚ δεν είχε τίποτα. Δεν έπαιρνε το παραμικρό! Ο Αιγύπτιος θα παίζει, θα αισθάνεται σημαντικός και θα δώσει οντότητα στη θέση που χάθηκε στον ΠΑΟΚ από τότε που έφυγε ο Πέλκας και από τότε που… τελευταία φορά εμφανίστηκε ο κανονικός Μπίσεσβαρ.\n* Τι έγινε με τον… ανελέητο πόλεμο του Ολυμπιακού στον Κλάτενμπεργκ; Πόσοι αφελείς υπάρχουν ακόμη που πιστεύουν ότι έχουν κακές σχέσεις και δεν στηρίζεται ο Άγγλος αρχιδιαιτητής; Έκαναν πολλή υπομονή για να μην φανούν και δημοσίως, μέχρι να έρθει και η πρωτοσέλιδη αποθέωση του ανθρώπου που επί μήνες κορόιδευε όλη την Ελλάδα με τις κρίσεις στις φάσεις και με τον πιο περίεργο ορισμό VAR ενός Ολλανδού Β΄ κατηγορίας σε δύο συνεχόμενες εβδομάδες και τρία σερί ματς. Το τρίτο ήταν το Άρης–ΠΑΟΚ που μας «ενημέρωσαν» ότι υπάρχει πλεονέκτημα στο πέναλτι και ότι ελέγχθηκε φάση στο VAR μέσα σε τρία δευτερόλεπτα! Από τότε επιβεβαιώθηκε για τον Ολυμπιακό, ότι ο Κλάτενμπεργκ είναι… καλός!\nΠολυτιμότερος παίκτης του Δεκέμβρη ο Ελ Αραμπί! (pic)


Επίτιμος διδάκτορας του Π.Θ. ο Μανώλης Γλέζος | larissanet.gr - H Νέα Εφημερίδα της Λάρισας\nΘεσσαλία » Επίτιμος διδάκτορας του Π.Θ. ο Μανώλης Γλέζος\nΕπίτιμος διδάκτορας του Π.Θ. ο Μανώλης Γλέζος\nΗμερομηνία: 11 Οκτωβρίου 2018, 11:10 Κατηγορία: Θεσσαλία\nΣτους πολλούς δασκάλους ανά τη χώρα και από το Βόλο, που πολέμησαν και έπεσαν στον αγώνα της ελευθερίας από τους κατακτητές, αφιέρωσε την ομιλία του στην εκδήλωση αναγόρευσής του επίτιμου διδάκτορα του Παιδαγωγικού Τμήματος Δημοτικής Εκπαίδευσης, ο Μανώλης Γλέζος, ένας γνήσιος αγωνιστής, που αφιέρωσε τον τίτλο στη μητέρα του από την οποία έμαθε να λέει πάντα την αλήθεια και να μην κάνει πίσω για όσα πιστεύει.\nΟ άνθρωπος σύμβουλο που κατέβασε τη ναζιστική σημαία από το βράχο της Ακρόπολης, αναφέρθηκε στο σημαντικό ρόλο των εκπαιδευτικών για μια καλύτερη κοινωνία διαχρονικά, στο κατάμεστο αμφιθέατρο “Ιωάννης Κορδάτος” του Πανεπιστημίου Θεσσαλίας, σε μια ομιλία διανθισμένη με ποίημά του αφιερωμένο σε μία εκπαιδευτικό που εκτελέστηκε για τις ιδέες της στα 28 της χρόνια στην Καισαριανή.\nΠαρέμβαση των καθαριστριών\nΠριν την έναρξη της εκδήλωσης η πρόεδρος του Σωματείου Καθαριστριών έλαβε το λόγο για να παραθέσει τα αιτήματά τους. Στην αίθουσα παραβρίσκονταν καθαρίστριες του Πανεπιστημίου Θεσσαλίας με πανό, στο οποίο αναγραφόταν: Καμία απόλυση – κανένας εργολάβος. Καθαριότητα στο Πανεπιστήμιο.\nΗ πρόεδρος ζήτησε να υπάρξει κατανόηση από τον κ. Γλέζο για την κατάσταση της καθαριότητας στο Πανεπιστήμιο Θεσσαλίας. «Δεν είχαμε επιλογή, 30 συναδέλφισσές μας οδηγούνται στην ανεργία, λόγω του κατάπτυστου διαγωνισμού που προβλέπει την πρόσληψη καθαριστριών έως 25 ετών και άγαμες. Δεν θέλουν εργαζόμενους, θέλουν δούλους, την ώρα που ο αριθμός των φοιτητών του Πανεπιστημίου διπλασιάζεται. Ζητούμε να μας ανανεώσουν τις συμβάσεις, να μη γίνει καμία απόλυση, επαναφορά των βαρέων και ανθυγιεινών, καμία μείωση μισθού», τόνισε.\n«Δεν συνάδει ο δήμαρχος με αυτό που είναι η πόλη»\nΣτο χαιρετισμό του ο πρύτανης του Πανεπιστημίου Θεσσαλίας Ζήσης Μαμούρης αναφέρθηκε στα 30 χρόνια του Τμήματος και τη σημαντική συμβολή του στην εκπαίδευση δασκάλων με υψηλού επιπέδου σπουδές αλλά και σημαντικές παρεμβάσεις στην κοινωνία με κύριο τομέα παρέμβασης τους Ρομά και τους πρόσφυγές. “Σήμερα είναι μια ιστορική ημέρα για το Πανεπιστήμιο Θεσσαλίας καθώς τα τριάντα χρόνια της ιστορίας του συνδέονται με την ιστορία ενός ανθρώπου όπως ο Μανώλης Γλέζος και τον ευχαριστούμε θερμά για την προσφορά του στον τόπο”, τόνισε ο πρύτανης.\nΟ πρόεδρος του Παιδαγωγικού Τμήματος Παναγιώτης Πολίτης αποκάλεσε τον Μανώλη Γλέζο σύντροφο και είπε ότι τον καλωσορίζει όλη η Θεσσαλία, αυτή του Κιλελέρ αλλά και του σήμερα με τα πολλά προβλήματα. «Εδώ είναι ο Βόλος των κοινωνικών αγώνων και των κινημάτων, όχι όμως και του δημάρχου που δεν κλήθηκε γιατί δεν συνάδει με αυτό που ήταν, είναι και θα είναι αυτή η πόλη», ήταν η δήλωσή του.\nΌπως είπε, απευθυνόμενος προς τον Μ. Γλέζο, σε καλωσορίζει το Π.Θ. που μεγαλώνει αλλά δεν βρίσκει λύση για τις καθαρίστριες. «Εσένα τον πρώτο παρτιζάνο της Ευρώπης, όπως σε αποκάλεσε ο Ντε Γκωλ που σηματοδότησες την αντίσταση απέναντι στον κατακτητή κατεβάζοντας τη γερμανική σημαία από την Ακρόπολη. Σε ευχαριστούμε που αποδέχθηκες να γίνει επίτιμος διδάκτορας του Τμήματός μας», ανέφερε χαρακτηριστικά.\nΗ αντιπρόεδρος του Π.Τ.Δ.Ε. Μαρία Παπαρούση εξέφρασε την ικανοποίησή τους που είχε την τύχη και τη χαρά να παραβρίσκεται σε αυτή την τιμητική εκδήλωση όπου το πανεπιστήμιο και το Τμήμα αποτίουν φόρο τιμής σε ένα τόσο μεγάλο άνδρα και αγωνιστή που ήδη έχει λάβει παρόμοιες τιμές για τη δράση και τα ενδιαφέροντά του από άλλα ακαδημαϊκά ιδρύματα.\nΗ κ. Παπαρούση επισήμανε ότι ο εκπαιδευτικός οφείλει να συμβάλλει στην κοινωνική αλλαγή και οι εκπαιδευτικοί να διαθέτουν κοινωνική συνείδηση για την προαγωγή ιδεών και πρακτικών για την προστασία κάθε διαφορετικότητας. Αναφέρθηκε στο μεγάλο βιογραφικό του Μ. Γλέζου και σε ορισμένα σημεία από τη δράστη του που αποτελούν σημεία αναφοράς για κάθε φοιτητή.\nΑκολούθησε η ανάγνωση της ομόφωνης απόφασης της διοίκησης του Τμήματος και το ψήφισμα που εξέδωσαν για την αναγόρευση του Μαν. Γλέζου, ενώ στην συνέχεια εκείνος ενδύθηκε την τήβεννο και έλαβε τις σχετικές τιμές της θέσης του.\nΟ Μανώλης Γλέζος υποκλίθηκε στο κατάμεστο αμφιθέατρο «Γιαν. Κορδάτος» και τόνισε ότι αποδέχεται την τιμή που του γίνεται διότι δεν την επιζήτησε, δεν είναι αποτέλεσμα συναλλαγής, δεν υπάρχει δόλος και δεν κατέχει κανένα κυβερνητικό αξίωμα.\n«Σε καμία από τις πέντε αναγορεύσεις μου δεν κατείχα κυβερνητικό αξίωμα. Η απόφαση για την αναγόρευσή μου ήταν ομόφωνη και θα συνεχίσω ανεξαρτήτως όλων, να ασχολούμαι με την παιδαγωγική. Παθιάζομαι για τις απόψεις μου, αλλά ποτέ δεν ισχυρίζομαι ότι δεν πρέπει να αμφισβητηθούν. Τίθενται προς κρίση όλων», τόνισε χαρακτηριστικά.\nΟ ήρωας της Εθνικής Αντίστασης δημοσιογράφος, συγγραφέας και πολιτικός, αφιέρωσε την αναγόρευσή του στη μητέρα του, Ανδρομάχη Ναυπλιώτου και είπε πως στο χωριό του, στη Νάξο, είναι γνωστός ως ο Νώλης της Μάχης. «Η μητέρα μου με δίδαξε να μη λέω ψέματα, να έχω άποψη, τη δύναμή μου να την χρησιμοποιώ όχι μόνο αμυνόμενος αλλά και ως υπερασπιστής των αδυνάτων και με δίδαξε τις αντιλήψεις των παιδαγωγών Πεσταλότσι και Μοντεσόρι», τόνισε και πρόσθεσε ότι η παιδαγωγική αποτελεί έναν συστηματικό τρόπο μετάλλαξης της αγέλης σε κοινωνία, μέσω της απόκτησης Παιδείας.\nΟ Μαν. Γλέζος αναφέρθηκε στην αξία της παιδαγωγικής και απήγγειλε ποίημα που έγραψε ο ίδιος αφιερωμένο στην 28χρονη δασκάλα Κούλα Μητρούση, που εκτελέστηκε από τους Γερμανούς.\nΠρόσθεσε πως οι πρώτοι που εξαρχής και σε αριθμό έδωσαν τη ζωή τους στον αγώνα είναι οι δάσκαλοι. Σύμφωνα με τον Άγγελο Ελεφάντη, διανοούμενο της ελληνικής Αριστεράς και εκδότη, το 32% των καπεταναίων του ΕΛΑΣ, ήταν δάσκαλοι, και αυτό οφείλεται στις ριζοσπαστικές ιδέες με τις οποίες είχαν έρθει σε επαφή.\nΤέλος, αναφέρθηκε στον αδερφό του Νίκο Γλέζο, ο οποίος εκτελέστηκε από τους Γερμανούς, όταν ήταν πρωτοετής φοιτητής της παιδαγωγικής ακαδημίας και δήλωσε πως φτιάχνει μία μεγάλη βιβλιοθήκη στη μνήμη του.\nΜετά την ομιλία του ακολούθησε συζήτηση με τους φοιτητές του παιδαγωγικού τμήματος και τον πολύ κόσμο που βρέθηκε στην εκδήλωση.


Οι δικηγόροι διαζυγίου σημειώνουν ότι πολλοί άλλοι πελάτες παίζουν δωρεάν παιχνίδια περιπέτειας για ενήλικες δίνουν για να αφαιρέσουν τους πρώην συζύγους από τους δωρεοδόχους τους\nΠαίξτε Δωρεάν Παιχνίδια Περιπέτειας Για Ενήλικες\nTm είναι ILM πλήρη εικόνα στις καλλιέργειες των ψηφιακών παιχνιδιών φύλων tiedetn είναι ένα σημαντικό παίξτε δωρεάν παιχνίδια περιπέτειας για ενήλικες συγγραφέας Τέιλορ Jenson Castell 2009 Σο 2011Salter Blodgett 2012Ruotsalainen Friman 2018Lopez-Fernandez Williams Kuss 2019 βιζόν γιατί έρευνας για gaming σε νέους ανθρώπους που απαιτείται με βάση την προηγούμενη έρευνα φαίνεται ότι οι εμπειρίες από διαφορετικά φύλα στο gaming πολιτισμούς, για παράδειγμα, είναι πολύ διαφορετικά\nΜια Κληρονομιά Μητέρων Παρελθόν Steven Cooper Παίξτε Δωρεάν Παιχνίδια Περιπέτειας Για Ενήλικες Coopbazinga\nΕιλικρινά, αν δεν ήταν τόσο δύσκολο, θα δούλευα μόνος μου. Πάντα ήθελα ένα 3D παιχνίδι τουλάχιστον μαζί με ένα παιχνίδι επιπέδου ΑΑΑ από το 2013. Κάτι με ένα πραγματικό παιχνίδι και όχι απλά επαναλαμβανόμενο κλικ., παίξτε δωρεάν παιχνίδια περιπέτειας για τους ενηλίκους Αυτό είναι απλά φαντασιώσεις ΜΟΥ μόνο Αναπληρωτής στη Νοσηλευτική ιδανικό παιχνίδι Εδώ, αλλά φανταστείτε ΈΝΑ GTA5 σαν παιχνίδι, όπου μπορείτε να παίξετε antiophthalmic παράγοντας γράψω μουσική λειτουργία και να λάβει ουσιαστικές σχέσεις, απλά για φιλίες, αλλά θα μπορούσε προαιρετικά να είναι περισσότερο από φίλοι με όλους (αλλά θα χρειαστεί προσπάθεια και την επιστήμη, όπως axerophthol μίνι φούστα αίτημα περιγράψτε να συγκεντρώσει τους ζεστασιά., Και έχοντας περισσότερους από έναν συντρόφους είτε σημαίνει να τους πείσετε με επιτυχία είτε να τους ψέματα, απλώς σε μικρότερο βαθμό παράξενο ), και στη συνέχεια theres συνεργάτης σε νοσηλευτική σε απευθείας σύνδεση λειτουργία όπου οι άνθρωποι απλά κάνουν τρελά ριψοκίνδυνα σκατά. Όπως VR natter αλλά με τον τρόπο Thomas περισσότερες επιλογές αλληλεπίδρασης συμμετέχοντα και ofc δημόσιο γυμνό.


Κόκκινος Ουρανός: ΡΟΥΜΑΝΙΑ: Σε δίκη κομμουνιστής βασανιστής\nTo ανώτατο δικαστήριο της Ρουμανίας θα εξετάσει την υπόθεση ενός πρώην διοικητή κομμουνιστικών φυλακών, του Alexandru Visinescu, ο οποίος κατηγορείται για το θάνατο έξι πολιτικών κρατουμένων.\nΤο Ανώτατο Ακυρωτικό Δικαστήριο θα αναλάβει την υπόθεση, λόγω της νομικής πολυπλοκότητάς της, αλλά και επειδή έχουν περάσει πάνω από 50 χρόνια από τους θανάτους στη διαβόητη κομμουνιστική φυλακή Ramnicu Sarat.\nΣύμφωνα με τη νομοθεσία της Ρουμανίας, δεν υπάρχει χρονικό όριο για τη δίωξη σοβαρών εγκλημάτων.\nΑπό το 1956 έως το 1963 ο Alexandru Visinescu ήταν ο διευθυντής της φυλακής Ramnicu Sarat, στην οποία φυλακίστηκαν πολιτικοί ηγέτες της προ-κομμουνιστικής περιόδου και άνθρωποι της πνευματικής ελίτ της Ρουμανίας.\nΗ φυλακή Râmnicu Sarat ιδρύθηκε το 1901 και από την ίδρυσή της μέχρι το 1938, ήταν τόπος εγκλεισμού για κοινούς εγκληματίες και αργότερα, κατά τη διάρκεια της βασιλείας του Καρόλου Β΄, για τους πρώτους πολιτικούς κρατούμενους, τα μέλη της Σιδηράς Φρουράς. Μετά την εγκαθίδρυσης του κομμουνισμού, εκεί οδηγήθηκαν εκπρόσωποι των πολιτικών κομμάτων, ιερείς και άλλοι εχθροί του καθεστώτος. Θεωρήθηκαν «εχθροί του λαού», «ληστές» και «αντεπαναστάτες».\nΤο ινστιτούτο που ερευνά τα εγκλήματα του κομμουνισμού, (Investigation of Communist Crimes and the Memory of the Romanian Exile - IICCMER) ζήτησε την περασμένη εβδομάδα την δίωξη του 87χρονου Visinescu, για τους θανάτους. Οι εν λόγω κρατούμενοι πέθαναν από ξυλοδαρμούς, πείνα, έλλειψη ιατρικής περίθαλψης και έκθεση στο κρύο. 35 συνολικά 35 φάκελοι των πρώην διοικητών έχουν παραδοθεί στους εισαγγελείς.\nΟι Ρουμάνοι σοκαρίστηκαν όταν ο Visinescu καταράστηκε δημοσίως έναν κάμεραμαν και όρμησε στους δημοσιογράφους αρκετές φορές που ζητούσαν μια δήλωσή του για τις κατηγορίες εναντίον του.\nΗ απάνθρωπη συμπεριφορά των πρώην δεσμοφύλακες και τα χιλιάδες των θυμάτων έχουν δημιουργήσει έναν εθνικό διάλογο στη Ρουμανία με πολλούς να αναρωτιούνται γιατί οι πρώην δεσμοφύλακες όχι μόνο δεν έχουν οδηγηθεί στα δικαστήρια, ακόμη και αν ο κομμουνισμός τελείωσε πριν από 23 χρόνια, αλλά λαμβάνουν και τις υψηλότερες συντάξεις στη Ρουμανία!\nΣυνθήματα έξω από το σπίτι του βασανιστή τα οποία ζητούν τον θάνατό του\nΟ Πρόεδρος Τραϊάν Μπασέσκου αυτό το Σαββατοκύριακο είπε ότι ποτέ δεν είναι αργά για τη δικαιοσύνη και είπε ότι ο Visinescu θα πρέπει να παραδοθεί στο δικαστικό σύστημα. Ο Visinescu από την πλευρά του, λέει ότι ακολουθούσε μόνο διαταγές και έκανε τη δουλειά του.\nΠερισσότερα από 500.000 Ρουμάνοι είχαν φυλακιστεί για την αντίθεσή τους στο κομμουνιστικό καθεστώς και το ένα πέμπτο από αυτούς πέθανε.\nΟ κομμουνισμός στην Ρουμανία έπεσε κατά τη διάρκεια της επανάστασης του 1989, αλλά πρώην κομμουνιστές και πρώην πράκτορες της Σεκιουριτάτε, της μυστικής αστυνομίας, συνέχισαν να ασκούν επιρροή στην πολιτική, τις επιχειρήσεις και τα μέσα ενημέρωσης, και να προστατεύουν αποτελεσματικά άτομα σαν τον Visinescu.\nΑναρτήθηκε από SkyWatcher στις 10:26 μ.μ.


Σύλλογος Ναξίων Κρήτης: Δεκεμβρίου 2012\nΑναρτήθηκε από naxioikritis στις 09:07\nΕτικέτες Καλαντίζουμε Κρητικά\nΔράσεις συλλόγου Ναξιωτών Αγ. Αναργύρων\nΣΑΣ ΕΥΧΑΡΙΣΤΟΥΜΕ ΕΚ ΤΩΝ ΠΡΟΤΕΡΩΝ ΓΙΑ ΤΗΝ ΚΑΤΑΝΟΗΣΗ ΚΑΙ ΤΗΝ ΣΥΜΜΕΤΟΧΗ ΣΑΣ.\nΕτικέτες Δράσεις συλλόγου Ναξιωτών Αγ. Αναργύρων\nΚοπή Πρωτοχρονιάτικης πίτας συλλόγου Εγκαριτών Νάξου\nΕτικέτες Κοπή Πρωτοχρονιάτικης πίτας συλλόγου Εγκαριτών Νάξου\nΑναρτήθηκε από naxioikritis στις 13:30\nΕτικέτες Η Ελλάδα από ψηλά\nΠηγή: Περιοδικό my naxos\nΑναρτήθηκε από naxioikritis στις 06:22\nΕτικέτες Αφήγηση παραδοσιακών Ναξιακών Καλάντων Μανώλης Ζώρος\nΠαραδοσιακά κάλαντα Νάξου\nΑναρτήθηκε από naxioikritis στις 13:21\nΕτικέτες Παραδοσιακά κάλαντα Νάξου\nSkai Life ΣυνΑξία Χριστούγεννα\nΑναρτήθηκε από naxioikritis στις 13:15\nΕτικέτες Skai Life ΣυνΑξία Χριστούγεννα\nΑναρτήθηκε από naxioikritis στις 07:50\nΕτικέτες Μουσείο Φυσικής Ιστορίας Κρήτης\nΆφησε έξω φορτηγό με Ναξιακά κρέατα η Blue Star\n"Μας κατέστρεψαν", λένε οι κτηνοτρόφοι\nΈντονες διαμαρτυρίες εξέφρασε μεταφορική εταιρεία της Νάξου γιατί η Blue Star, αρνήθηκε να εξυπηρετήσει και να μεταφέρει με το βραδινό δρομολόγιο της Παρασκευής, που αναχώρησε στις 10:30 από τη Νάξο, φορτηγό-ψυγείο με Ναξιακά κρέατα. "Αυτό το πρόβλημα το αντιμετωπίζουμε καιρό, όμως τώρα, που έπρεπε να μεταφερθούν τα προϊόντα που φορτώθηκαν από το Φιλώτι και να βρίσκονται το Σάββατο στην αγορά στην Αθήνα για τα Χριστούγεννα, ο κόμπος έφτασε στο χτένι", δήλωσε εκπρόσωπος της μεταφορικής. "Σήκωσαν τη μπουκαπόρτα την ώρα που το φορτηγό έκανε όπισθεν για να μπει, με κίνδυνο αν δεν το έπαιρνε είδηση ο οδηγός, να πέσει μέσα στη θάλασσα", λέει ακόμη και καταγγέλλει "εκβιαστικές" συμπεριφορές επειδή μεταφέρουν τα φορτηγά τους και με άλλη ναυτιλιακή εταιρεία. Την ενέργεια καταγγέλλει και ο πρόεδρος της Κτηνοτροφικής Ένωσης Φιλωτίου, Βασίλης Κρασσάς\n"Η δικαιολογία, είναι ότι το πλοίο έχει πολλά ΙΧ και ο κόσμος πρέπει να εξυπηρετηθεί για τις γιορτές", επισημαίνει ακόμη ο εκπρόσωπος της μεταφορικής εταιρείας, ενώ συμπληρώνει, ότι θεωρεί πως τα περισσότερα από τα φορτηγά που ταξίδεψαν ήταν άδεια.\nΠάντως, είναι γεγονός, ότι λόγω και της οικονομικής κρίσης, το ζήτημα να φτάσουν εγκαίρως τα προϊόντα στην Αθήνα, είναι πολύ σημαντικό για τους παραγωγούς του νησιού.\n"Καταστράφηκε η χρονιά"\n"Σε καμία περίπτωση δεν μπορούσαμε να πιστέψουμε, ότι η εταιρεία, το πρακτορείο, το λιμεναρχείο θα άφηναν έξω το ψυγείο με 500 κρέατα που έπρεπε να διατεθούν αύριο στην Αθήνα", λέει ο πρόεδρος της Κτηνοτροφικής Ένωσης Φιλωτίου και τονίζει, ότι αν το ήξεραν θα είχαν κατεβεί όλοι οι κτηνοτρόφοι στο λιμάνι.\n"Καταστράφηκε η χρονιά", λέει με αγανάκτηση ο κ. Κρασσάς.\nΕτικέτες Άφησε έξω φορτηγό με Ναξιακά κρέατα η Blue Star\nΑνακοίνωση Δ.Σ. Απεραθίτικου συλλόγου\nΤο Δ.Σ. του Απεραθίτικου Συλλόγου Νάξου ευχαριστεί από καρδιάς όλους τους Συγχωριανούς και τις Συγχωριανές μας που παρευρέθησαν χτες, Τρίτη 18 Δεκεμβρίου 2012, στην παρουσίαση του Ημερολογίου 2013.\nΘα θέλαμε ιδιαιτέρως να ευχαριστήσουμε δημοσίως τον κύριο Ιωάννη Τουμπακάρη για το υλικό που μας παρέδωσε, τον κύριο Ιωάννη Νανούρη και τα καταστήματα Nanou Donuts House για την μέγα – χορηγία καθώς και όλους τους επαγγελματίες Απεραθίτες (και όχι μόνο) που διαφημίστηκαν στο φετινό μας ημερολόγιο, συμβάλλοντας στην ταχύτερη, αρτιότερη και αποτελεσματικότερη έκδοσή του.\nΕυχαριστούμε ένα ένα τα μέλη μας που με το μεράκι, την αγάπη για το Χωριό και το Σύλλογο, την ανιδιοτέλειά και την ζωντάνια τους, κατάφεραν το ακατόρθωτο: Να οργανωθεί, διαφημιστεί, εκτυπωθεί και παρουσιαστεί το φετινό μας Ημερολόγιο μέσα σε σχεδόν 3 βδομάδες.\nΕυχαριστούμε επίσης θερμά τον ηθοποιό μας, Λευτέρη Ελευθερίου, ο οποίος είχε τη γενική επιμέλεια της παρουσίασης καθώς και τους Συγχωριανούς μας Μανώλη Τουμπακάρη, Μαρουδιά Σταυριανού, Σέβη Αυγερινού, Γεωργία Χατζηπέτρου, Ειρήνη Ψωρογιάννη, Μαρία Γαλάνη και Κυριακή Καραπάτη, που πλαισίωσαν την εξαιρετική ομάδα της χτεσινής μας εκδήλωσης.\nΤο ταξίδι μας ξεκίνησε. Ένα ταξίδι που, κατά τα λεγόμενα των παρευρισκομένων, ήταν αξέχαστο. Ευελπιστούμε να σας έχουμε συνταξιδιώτες και στους επόμενους προορισμούς μας.\nΤο ημερολόγιό μας τίθεται από χτες προς πώληση στη τιμή των 5€.\nΕπόμενες προγραμματισμένες εκδηλώσεις μας:\n- Σάββατο 29 Δεκεμβρίου 2012: Παιδικό πάρτυ έκπληξη για τους μικρούς μας φίλους που θα πραγματοποιηθεί στη Λέσχη του Συλλόγου μας.\n- Κυριακή 27 Ιανουαρίου 2013: Κοπή πρωτοχρονιάτικης πίτας με παράλληλη βράβευση των φοιτητών που εισήλθαν φέτος στα Ανώτατα και Ανώτερα Εκπαιδευτικά Ιδρύματα, που θα πραγματοποιηθεί στο Πνευματικό Κέντρο του Δήμου Γαλατσίου.\nΑναρτήθηκε από naxioikritis στις 07:38\nΕτικέτες Ανακοίνωση Δ.Σ. Απεραθίτικου συλλόγου\nΠύργος Μαρκοπολίτη - Παπαδάκη\nΚτίστηκε από τον ηγέτη των Ορθοδόξων, αρχηγό του '' Κοινού των Χωρίων'', θρυλική μορφή της Ναξιακής ιστορίας Μαρκάκη Πολίτη (Μαρκοπολίτη) το 1776, όπως μας πληροφορεί και η σχετική επιγραφή στο υπέρθυρο του Πύργου ''1776 δι' εξόδοις Μάρκος Πολίτης", ο οποίος έγινε το είδωλο των Ελλήνων και το φόβητρο των Φράγκων πολεμώντας τους από το 1770 μέχρι το 1802 περίπου. Σήμερα ο Πύργος ανήκει στους κληρονόμους του τελευταίου κτήτορος αειμνήστου ακαδημαικού Ιωάννου Παπαδάκη.\nΑναρτήθηκε από naxioikritis στις 07:34\nΕτικέτες Πύργος Μαρκοπολίτη - Παπαδάκηπύ\nΣτα πλαίσια των Χριστουγεννιάτικων εκδηλώσεων της συν+Αξία, στην πλατεία Ελεούσας στην Μητρόπολη Νάξου, την Παρασκευή 21 Δεκεμβρίου μετά τις 7 το απόγευμα, CHRISTMAS LIVE με συγκροτήματα και μουσικούς της Νάξου.\nΑναρτήθηκε από naxioikritis στις 11:23\nΕτικέτες Christmas Live in Naxos\nΤα πεπραγμένα του Συλλόγου για το έτος 2012\nΟ Σύλλογος Ναξίων Κρήτης όπως κάθε χρόνο έτσι και για το 2012 οργάνωσε διάφορες εκδηλώσεις για τα μέλη του και τους Νάξιους Φοιτητές. Στόχος μας είναι η συνάντηση των μελών μας από όλους τους νομούς της Κρήτης για να συζητήσουμε, να ανταλλάξουμε απόψεις και να διασκεδάσουμε.\nΣτις 15-01-2012 έγινε η κοπή της πίτας μας, στην παραδοσιακή ταβέρνα «Αραμπάς» με ζωντανή μουσική όπου περάσαμε ένα όμορφο απόγευμα με πολύ κέφι και χορό.\nΕκδώσαμε το ημερολόγιό μας με εικόνες από τις εκδηλώσεις μας (από την εκδρομή στην Σπιναλόγκα, από το χορό μας κ.α)\nΣτις 17-03-2012 πραγματοποιήθηκε ο ετήσιος χορός μας στην κοσμική ταβέρνα «Φάρος». Οι Ναξιώτες της Κρήτης και οι φίλοι αυτών διασκέδασαν μέχρι τις πρώτες πρωινές ώρες με το νησιώτικο συγκρότημα του Μπιλάκου και την τσαμπούνα του Γιάννη Μανιού. Οι φοιτητές μας ντυμένοι με παραδοσιακές στολές, τις οποίες μας πρόσφερε ο Σύλλογος Κορωνιδιατών Αθήνας (και τους ευχαριστούμε πολύ), χόρεψαν παραδοσιακά τραγούδια και ξεσήκωσαν όλους τους παρευρισκόμενους σ’ ένα ανεπανάληπτο γλέντι!!!!!\nΕδώ θα ήθελα να ευχαριστήσουμε και τα παιδιά που ήρθαν από Αθήνα και Νάξο στην Κρήτη…..για να παρευρεθούν στο χορό μας, όπου συμμετείχαν ενεργά σε όλη την εκδήλωση με πολύ κέφι και χορό.\nΕπίσης το ίδιο βράδυ έγινε η βράβευση των φοιτητών (παιδιά των μελών μας) με υπέροχους πίνακες ζωγραφικής του Ναξιώτη ζωγράφου Γρατσία Βασίλη (και τον ευχαριστούμε πολύ για την προσφορά του).\nΣτις 27-10-2012 οργανώσαμε μια συνάντηση των νέων και παλιών φοιτητών στην Κρήτη, με έξοδα του ταμείου μας, στο καφενείο-Μεζεδοπωλείο «ο Ναξιώτης» του κ. Δημητροκάλη. Έτσι δόθηκε η δυνατότητα στα παιδιά να γνωριστούν μεταξύ τους και να καταλάβουν ότι ο Σύλλογος μας θα στέκεται δίπλα τους για οτιδήποτε χρειαστούν είτε ευχάριστο είτε δυσάρεστο είναι αυτό.\nΠιστεύουμε ότι ο Σύλλογος μας έχει καταφέρει να πραγματοποιήσει αρκετούς από τους στόχους του, κάτω από δύσκολες συνθήκες (οικονομικές,οι αποστάσεις κ.α…).\nΦέραμε κοντά μας τα παιδιά, τους φοιτητές μας, τους μυήσαμε στο Σύλλογο και είναι πάντα πρόθυμα να προσφέρουν ότι μπορούν για να βοηθήσουν …..\nΣυμπαρασταθήκαμε στα μέλη μας και στους φοιτητές μας σε δύσκολες στιγμές είτε με χρηματική βοήθεια είτε με την παρουσία μας….\nΘα ήθελα να ευχαριστήσω εγώ προσωπικά και όλο το Δ.Σ όλους όσους βοήθησαν το Σύλλογο μαςμε οποιοδήποτε τρόπο και ιδιαιτέρως τους φοιτητές μας για την παρουσία τους, την αξιόλογη βοήθεια τους και το μεράκι που πρόσφεραν με όλη την καρδιά τους σε όλες τις εκδηλώσεις μας.\nΕυχόμαστε ο Σύλλογος Ναξίων Κρήτης να συνεχίσει να εκπληρώνει το σκοπό για τον οποίο δημιουργήθηκε!!!!!!!!!\nΑναρτήθηκε από naxioikritis στις 18:06\nΕτικέτες Τα πεπραγμένα του Συλλόγου για το έτος 2012\nΤην Παρασκευή 28 Δεκεμβρίου, ο Δημήτρης Γρηγοράκης (γιός των μελών του συλλόγου μας Νίκου Γρηγοράκη από το Ρέθυμνο και Νικολέτας Τολάκη από τον Γλυνάδο), ενώνεται με τα ιερά δεσμά του γάμου με την εκλεκτή της καρδιάς του Μαργαρίτα Ζουλάκη.\nΤο μυστήριο θα τελεστεί στον ιερό ναό "4 Μαρτύρων" στο Ρέθυμνο στις 19:00 και κατόπιν θα ακολουθήσει γαμήλια δεξίωση στο κέντρο "Μέγαρο" στο Ρέθυμνο.\nΟ σύλλογος Ναξίων Κρήτης εύχεται στο ζευγάρι να είναι καλοστέριωτο και πάντα ευτυχισμένο.\nΑναρτήθηκε από naxioikritis στις 19:31\nΕτικέτες Ευχές γάμου\nΧριστούγεννα Αλληλεγγύης στη Παλιά Χώρα\nΧριστούγεννα Αλληλεγγύης στην Παλιά Χώρα με τη συν+Αξία. Στην όμορφη πλατεία της Ελεούσας δίπλα από τη Μητρόπολη Νάξου, οργανώνουμε φέτος ένα διήμερο αλληλεγγύης. Την Πέμπτη 20 Δεκεμβρίου από τις 10 το πρωί μέχρι τις 8 το βράδυ, μαζεύουμε και προσφέρουμε τρόφιμα, ρουχισμό και παιχνίδια για τους συνανθρώπους μας που τα έχουν ανάγκη.\nΗ προσφορά αλληλεγγύης συνεχίζεται και την Παρασκευή 21 Δεκεμβρίου\nαπό τις 10 το πρωί μέχρι τις 6 το απόγευμα.\nΣτις 6 το απόγευμα της Παρασκευής, οι μικροί μας φίλοι μπορούν να παρακολουθήσουν κουκλοθέατρο και να ακούσουν τραγούδια από τη χορωδία της συν+Αξία. Η βραδιά θα κλείσει με την καθιερωμένη πλέον γιορτή της συν+Αξία, με live μουσική, ρακόμελο, οινόμελο, ζεστό φαγητό και γλυκά. Η προσφορά αλληλεγγύης θα γίνει σε συνεργασία με τον Σύνδεσμο Φιλάθλων Παναθηναϊκού Νάξου.\nΑναρτήθηκε από naxioikritis στις 17:15\nΕτικέτες Χριστούγεννα Αλληλεγγύης στη Παλιά Χώρα\nΓιορτή του ψαρά Απόλλωνας Νάξου 2012\nΑναρτήθηκε από naxioikritis στις 08:55\nΕτικέτες Γιορτή του ψαρά Απόλλωνας Νάξου 2012\nΑναρτήθηκε από naxioikritis στις 08:42\nΕτικέτες Πατάτες Νάξου\nΗ Νάξος κρατάει ζωντανή την παράδοση\nΕτικέτες Η Νάξος κρατάει ζωντανή την παράδοση\nΓκραβούρες από τη Νάξο\nΓκραβούρα από το αρχείο του Γ.Σταματίου.\nΑναρτήθηκε από naxioikritis στις 14:50\nΕτικέτες Γκραβούρες από τη Νάξο\nΟ σύλλογος Ναξίων Κρήτης εύχεται στην Μαρίνα Βασαλάκη (κόρη του Στέλιου & της Βάνας Βασαλάκη) και στον σύζηγό της, Βασίλη Γεωργάκη, να είναι το νεογέννητο αγοράκι τους πάντα καλότυχο, υγιές και ευτυχισμένο.\nΑναρτήθηκε από naxioikritis στις 06:46\nΕτικέτες Ευχετήριο γέννησης\nΕπιτροπή Αγώνα Σμυριδεργατών Νάξου\nΑγαπητοί συμπατριώτες, γνωρίζοντας το ενδιαφέρον σας για τα χωριά μας, σας θέτουμε υπόψη σας ότι το υπουργείο Περιβάλλοντος Ενέργειας και Κλιματικής Αλλαγής, έχει ετοιμάσει και μάλιστα δώσει σε διαβούλευση στο διαδίκτιο <<ρύθμιση θεμάτων Ναξίας Σμύριδας>> η οποία έχει ως εξής:<<4 .="." sup="sup">η\n) Ιανουαρίου 2015 αναστέλλεται η λειτουργία των Σμυριδωρυχείων Νάξου, καθώς και η ισχύς κάθε νομοθετικής διάταξης ή διοικητικής πράξης που αντίκειται στην παρούσα ρύθμιση.>>\nΑναρτήθηκε από naxioikritis στις 05:54\nΕτικέτες Επιτροπή Αγώνα Σμυριδεργατών Νάξου\nΕτικέτες Ημερολόγιο 2013\nΕΑΣ :Νέα συμφωνία διάθεσης της γραβιέρας Νάξου\nΜε την εταιρεία Leader θα συνεργάζεται τα επόμενα χρόνια η Ένωση Αγροτικών Συνεταιρισμών για την προώθηση και διάθεση της γραβιέρας Νάξου στην αγορά. Η συμφωνία, η οποία υπεγράφη πριν λίγες ημέρες, προβλέπει τη διάθεση 650 τόνων γραβιέρας ετησίως και πληρωμή εντός 90 ημερών. Η συνεργασία των δύο πλευρών θα έχει διάρκεια δύο ετών με δυνατότητα ανανέωσης άλλα δύο χρόνια. Μετά τη λήξη της συνεργασίας της ΕΑΣ Νάξου με τη Βίγλα Ολύμπου, η διοίκηση εξέφρασε την ικανοποίησή της για τους όρους της νέας συμφωνίας....\nΑναρτήθηκε από naxioikritis στις 10:31\nΕτικέτες ΕΑΣ: Νέα συμφωνία διάθεσης της γραβιέρας Νάξου\n"Ναξιακή Βιβλιοθήκη" ιδρύει ο σύλλογος Φιλωτιτών Νάξου\nΤο Δ.Σ. του Συλλόγου Φιλωτιτών Νάξου, αξιοποιώντας την πρόταση προς αυτό, του ομότιμου καθηγητή του Πανεπιστημίου Αθηνών, Ιωάννη Κ. Προμπονά, περί ίδρυσης Ναξιακής Βιβλιοθήκης στο Φιλώτι, προβαίνει στην υλοποίηση της πρότασης αυτής και ιδρύει τη Ναξιακή Βιβλιοθήκη στο Φιλώτι, η οποία θα στεγάζεται στο Πολιτιστικό Κέντρο του χωριού και θα φέρει την επωνυμία:\n"Σύλλογος Φιλωτιτών Νάξου: Ναξιακή Βιβλιοθήκη".\nΗ "Ναξιακή Βιβλιοθήκη", όπως διευκρινίζουν ο πρόεδρος του συλλόγου, Αντώνης Τζιώτης και η ΓΓ Χάιδω Μουστάκη, θα περιέχει ό,τι έχει γραφεί από Έλληνες (αρχαίους, βυζαντινούς και νεότερους) και ξένους (περιηγητές κ.λ.π) για τη Νάξο.\n"Η "Ναξιακή Βιβλιοθήκη" θα συνιστά πολύτιμη πνευματική πηγή για ευρεία και βαθειά μελέτη του τοπικού μας πολιτισμού.\nΚαλούνται, λοιπόν, οι αγαπητοί συμπατριώτες Ναξιώτες και μη, να προσφέρουν στην εν λόγω Βιβλιοθήκη τα βιβλία εκείνα που κρίνουν ότι ανταποκρίνονται στο αίτημα για ενίσχυσή της", σημειώνουν και εύχονται καλές γιορτές σε όλους.\nΑναρτήθηκε από naxioikritis στις 10:15\nΕτικέτες Ναξιακή Βιβλιοθήκη ιδρύει ο σύλλογος Φιλωτιτών Νάξου\nΕκλογές συλλόγου Ναξίων Κρήτης\nΟ Σύλλογος Ναξίων Κρήτης καλεί τα μέλη του να λάβουν μέρος στις αρχαιρεσίες που θα πραγματοποιήσει για την ανάδειξη του νέου Δ.Σ. του συλλόγου.\nΗ εκλογοαπολογιστική συνέλευση θα πραγματοποιηθεί στις 9/12/2012, στο καφενείο "Ο ΝΑΞΙΩΤΗΣ" που βρίσκεται στην οδό Ριζηνίας 69 στο Ηράκλειο στις 10:00 και αμέσως μετά, από τις 12:00-18:00, θα πραγματοποιηθούν στον ίδιο χώρο και οι εκλογές για την ανάδειξη του νέου Δ.Σ.\nΟι υποψήφιοι για το νέο Δ.Σ. είναι οι κατ' αλφαβητική σειρά οι εξής:\nΟ Σύλλογος Ναξίων Κρήτης αναλογιζόμενος τις οικονομικές δυσκολίες που περνάμε όλοι μας, σας ενημερώνει πως μπορείτε να ψηφίσετε και από το σπίτι σας μέσω της ¨Επιστολικής ψήφου".\nΣας παρακαλούμε να επικοινωνήσετε μαζί μας ώστε να σας στείλουμε το απαραίτητο έντυπο είτε με email είτε στο φαξ σας στο παρακάτω τηλέφωνο 6946982143 (Στέλιος Ορφανός).\nΑφού το λάβετε, σας παρακαλούμε να μας το στείλετε πίσω συμπληρωμένο στο φαξ 2810319965 ή στο email του συλλόγου naxioikritis@gmail.com από το Σάββατο 8/12 έως την Κυριακή 9/12 στις 09:00 το πρωί.\nΣας υπενθυμίζουμε πως μπορείτε να ψηφίσετε έως και 7 υποψηφίους.\nΑναρτήθηκε από naxioikritis στις 17:09\nΕτικέτες Εκλογές συλλόγου Ναξίων Κρήτης\nΗ γιορτή του ψαρά στη Νάξο\nΟι προετοιμασίες έχουν ξεκινήσει και για μια ακόμη χρονιά στη Νάξο θα πραγματοποιηθεί αύριο Πέμπτη μετά την λιτανεία, η γιορτή του ψαρά, με το σύλλογο ερασιτεχνών αλιέων να πρωτοστατεί και το ΝΟΠΠΑΠΠΠΑ δήμου Νάξου και Μικρών Κυκλάδων να στηρίζει οικονομικά.\nΗ φετινή διοργάνωση, ανήμερα της γιορτής του προστάτη των ναυτικών, θα γίνει σε καφενείο της παραλιακής οδού της Νάξου (Βαλέτα) και είναι ανοιχτή για όλους.\nΟι ψαρομεζέδες φυσικά θα έχουν την "τιμητική" τους, συνοδευόμενοι με ντόπιο καλό κρασί ή ρακή και παραδοσιακούς σκοπούς για να ξεκινήσει το γλέντι σε πείσμα των καιρών πριν το μεσημέρι.\nΑναρτήθηκε από naxioikritis στις 12:30\nΕτικέτες Η γιορτή του ψαρά στη Νάξο\n1/4 του ποτηριού σουσάμι\n1/4 του ποτηριού τριμμένη φρυγανιά\nΚαβουρντίζουμε το σουσάμι (σε ένα τηγάνι) και το κοπανίζουμε στο γουδί.\nΣε μία λεκάνη ρίχνουμε όλα τα υλικά για την ζύμη και τα ανακατεύουμε μέχρι να γίνει ένα μίγμα ομοιόμορφο.\nΑνοίγουμε την ζύμη σε φύλλο με μέτριο πάχος και με ένα φλιτζάνι κόβουμε μικρά στρογγυλά κομμάτια.\nΑνακατεύουμε σε ένα μπολ την φρυγανιά, το καρύδι, το σουσάμι και την κανέλα.\nΣε ένα μικρό κατσαρολάκι βάζουμε δύο κουταλιές νερό και όταν γίνει χλιαρό ρίχνουμε το μέλι.\nΑνακατεύουμε για μερικά λεπτά, κατεβάζουμε την κατσαρόλα από την φωτιά και προσθέτουμε το μίγμα με τα καρύδια.\nΒάζουμε σε κάθε πιτάκι μία κουταλιά από το μίγμα μας, βρέχουμε τις άκρες με λίγο νερό και το κλείνουμε καλά (πιέζοντας με τα δάχτυλά μας).\nΛαδώνουμε ένα ταψί, τοποθετούμε τα σκαλτσούνια και τα ψήνουμε για 15 λεπτά περίπου στους 250 C.\nΟταν κρυώσουν τα βουτάμε σε ανθόνερο και τα πασπαλίζουμε με άχνη\nΠροέλευση: GreekMasa - Σκαλτσούνια Νάξου http://www.greekmasa.gr/index.php?option=com_content&task=view&id=6510&Itemid=49#ixzz2E5jJPAQb\nΑναρτήθηκε από naxioikritis στις 15:58\nΕτικέτες Σκαλτσούνια Νάξου\nΟ Άγιος Νικόλαος έρχεται στη Νάξο\nΕτικέτες Ο Άγιος Νικόλαος έρχεται στη Νάξο\nΧριστουγεννιάτικο Παζάρι Συλλόγου γονέων & κηδεμόνων 1ου Γυμνασίου Νάξου\nΟ Σύλλογος γονέων & κηδεμόνων του 1ου Γυμνασίου Νάξου διοργανώνει χριστουγεννιάτικο παζάρι στις 14, 15 και 16 Δεκεμβρίου στο ξενοδοχείο ΞENIA (πάνω από το Wafle house).\nΌσοι επιθυμείτε μπορείτε να προσφέρετε για το παζάρι γλυκά, στολίδια, παιχνίδια, βιβλία ή χριστουγεννιάτικες κατασκευές. Η συγκέντρωση υλικού θα γίνεται στο ξενοδοχείο. Πληροφορίες 2285025068\nΗ βοήθειά σας είναι παλύτιμη για την επιτυχία της προσπάθειάς μας\nΕτικέτες Χριστουγεννιάτικο Παζάρι Συλλόγου γονέων και κηδεμόνων 1ου Γυμνασίου Νάξου\nΡακιτζό στην Κόρωνο\nΑναρτήθηκε από naxioikritis στις 09:03\nΕτικέτες Ρακιτζό στην Κόρωνο\nΚοπή Πρωτοχρονιάτικης πίτας συλλόγου Εγκαριτών Νάξ...\nΑφήγηση παραδοσιακών Ναξιακών Καλάντων Μανώλης Ζώρ...\nΣτα πλαίσια των Χριστουγεννιάτικων εκδηλώσεων της ...\n"Ναξιακή Βιβλιοθήκη" ιδρύει ο σύλλογος Φιλωτιτών Ν...


Σχέδια Δράσης σε περίπτωση έκτακτης ανάγκης – MF Όμιλος Εταιρειών Οικονομοτεχνική\nΣχέδια Δράσης σε περίπτωση έκτακτης ανάγκης\nΠέμπτη 16 & Παρασκευή 17 Μαϊου 2019, Ωρες 16:00 -21:00, Πανεπιστημίου 58 Αθήνα, 1ος Οροφος, Αίθουσες Εκπαίδευσης Ομίλου MF\nΣχέδια Δράσης σε περίπτωση έκτακτης ανάγκης. Αναγνώριση – Αξιολόγηση Επικινδυνότητας – Αντιμετώπιση\nΣκοπός του σεμιναρίου είναι οι εκπαιδευόμενοι να αποκτήσουν τις απαιτούμενες ικανότητες για την αναγνώριση των πιθανών εκτάκτων αναγκών που απορρέουν από τις δραστηριότητες μιας επιχείρησης και από πιθανούς φυσικούς κινδύνους και να προετοιμάσουν την εταιρεία και το προσωπικό για την αντιμετώπιση τους.\nΤο σεμινάριο απευθύνεται σε εταιρείες που διαθέτουν παραγωγικές μονάδες και σε Τεχνικούς Ασφάλειας, Υπεύθυνους Πυρασφάλειας, Υπεύθυνους Παραγωγής και στελέχη των αντίστοιχων τμημάτων.\nΧημικός Μηχανικός Ε.Μ.Π., Δ/ντής Υγείας, Ασφάλειας, Περιβάλλοντος και Προστασίας πολυεθνικής εταιρίας. Έχει πολυετή εμπειρία στην κατάρτιση μελετών εκτίμησης επαγγελματικού κινδύνου, σε σχέδια δράσεως σε περίπτωση εκτάκτων αναγκών και σημαντική διδακτική εμπειρία\nΒογιατζίδου Κωνσταντίνα τηλ: 2117252170 e-mail: oikonomikotmima@oikonomotexniki.gr\n1.\tΟρισμός έκτακτης ανάγκης 2.\tΑναγνώριση πιθανών έκτακτων αναγκών βάσει των δραστηριοτήτων μιας επιχείρησης και του περιβάλλοντος 3.\tΑξιολόγηση επικινδυνότητας και προτεραιοποίηση 4.\tΣύνταξη σχεδίων δράσης για την αντιμετώπιση έκτακτων αναγκών 5.\tΠυρασφάλεια\n6.\tΔιαρροή 7.\tΆλλες έκτακτες καταστάσεις (τραυματισμός, συμβάν εκτός εταιρείας, εισβολή, φυσική καταστροφή) 8.\tΕκπαίδευση και ασκήσεις στα σχέδια δράσης 9.\tΕπιθεωρήσεις επάρκειας και λειτουργικότητας μέτρων πρόληψης και αντιμετώπισης εκτάκτων αναγκών 10.\tΑντιμετώπιση κρίσεων\nΝΕΟ ΣΕΜΙΝΑΡΙΟ Πέμπτη 16 & Παρασκευή 17 Μαϊου 2019, Ωρες 16:00 -21:00, Πανεπιστημίου 58 Αθήνα, 1ος Οροφος, Αίθουσες Εκπαίδευσης Ομίλου...\nΘεσμικό πλαίσιο – Οδηγίες ΕΚ...


Mεταμόρφωσε τα denim leggings σου με 5 τρόπους | fyi | womenonly.gr\nMεταμόρφωσε τα denim leggings σου με 5 τρόπους\nΗ Calzedonia στο πλαίσιο των #DenimDays #Calzedonia\nTo denim είναι το πιο cult στοιχείο στην γκαρνταρόμπα μας. Μπορείς να το φορέσεις με πολλούς τρόπους και να εκφράσεις το δικό σου, μοναδικό στυλ. Αυτό φαίνεται από τον τρόπο που οι bloggers φοράνε τα denim leggings της ανοιξιάτικης συλλογής της Calzedonia και που βλέπουμε στα hashtag #DenimDays #Calzedonia.\nEπίσης, μπορείτε να πάρετε πολλές ιδέες για να κάνετε update στο στυλ του denim legging σας μέσα από τα video tutorials της Calzedonia, με χρήσιμα customising tips. Το σίγουρο είναι ότι ένα denim legging αλλάζει εντελώς και το φέρνετε στο ύφος που θέλετε με patches, κομμάτια δαντέλας, studs, με λευκά πουά, αλυσίδες.\n#2 LACE POCKET\n#4 WHITE DOTS\nΤαυτόχρονα, η Calzedonia αποκτά ολοένα και πιο στενή επαφή με την κοινότητα των bloggers, σε διεθνές επίπεδο. Ο στόχος είναι να καταγράψει τις τελευταίες τάσεις στο legwear, έτσι όπως γράφουν τη δική τους street style ιστορία στους δρόμους της Ευρώπης.\nBloggers και stylists, γίνονται οι coolhunters της Calzedonia: το στυλ σε leggings, καλσόν, κάλτσες πρωταγωνιστεί στα bloggers looks. Το ιταλικό brand έχει δημιουργήσει τη δική του σελίδα στο Tumblr (https://calzedoniatrendspotting.tumblr.com/), ένα φωτογραφικό λεύκωμα που αντανακλά κάθε τάση στο legwear.\nΠρόκειται για εικόνες που είναι πολύ εύκολo οι viewers να τις μοιραστούν στα social networks όπως Facebook, Twitter και Pinterest. Επιπλέον, η Calzedonia έρχεται σε επαφή με τους bloggers, παντού στην Ευρώπη, λανσάροντας ένα hashtag με θέμα μία στιλιστική διασκευή, όπως γίνεται τώρα με το #DenimDays.\nΈτσι οι Bloggers φοράνε τα denim leggings της ανοιξιάτικης συλλογής με το δικό τους προσωπικό στυλ. Οι σχετικές εικόνες με τα legwear looks των bloggers, προβάλλονται στο Tumblr page της Calzedonia, το Τrendspotting αλλά και στο fan page του brand, στο facebook.\nΜε αυτό το project φαίνεται ξεκάθαρα ο σημαντικός ρόλος που παίζουν τα καλσόν, κολάν και leggings καθώς μεταμορφώνονται από ένα απλό αξεσουάρ σε βασικό στοιχείο που προσθέτει ένα μοναδικό, στιλιστικό twist στην εμφάνισή μας.


Κουραμπιέδες με βούτυρο | Συνταγές | Η ΚΑΘΗΜΕΡΙΝΗ\nΕΤΙΚΕΤΕΣ: Κουραμπιέδες, Γλυκά, Χριστούγεννα, Συνταγές, Ζάχαρη και Αλεύρι, Αμύγδαλα\nΤη συνταγή μάς έδωσε η καλή συνάδελφος του «Γαστρονόμου», Μαρία Βασιλοπούλου. Είναι δοκιμασμένη επί 21 συναπτά έτη και οι δυο γιοι της, Δημήτρης και Γιώργος, δεν το διαπραγματεύονται να μην υπάρχουν στο σπίτι κάθε Χριστούγεννα.\nΠροετοιμασία: 45΄, Ψήσιμο: 20΄, Αναμονή: 30΄\nΥλικά (για περίπου 3 κιλά)\nΧτυπάμε σε μέτρια ταχύτητα του μίξερ το βούτυρο με 150 γρ. από την άχνη για περίπου 2 - 3 λεπτά, μέχρι το μείγμα να ασπρίσει και να αφρατέψει.\nΠροσθέτουμε τη βανίλια, το μπράντι, το ανθόνερο (αν το βάλουμε), 500 γρ. από το αλεύρι και το μπέικιν πάουντερ, συνεχίζοντας το χτύπημα μέχρι να αναμειχθούν τα υλικά. Σταματάμε το μίξερ και συνεχίζουμε το ζύμωμα με τα χέρια, ρίχνοντας σταδιακά το υπόλοιπο αλεύρι, μέχρι να έχουμε μια λεία και σφιχτή ζύμη που να μπορούμε να πλάσουμε.\nΒάζουμε τα αμύγδαλα στο μούλτι και τα γυρίζουμε μόνο μια-δυο φορές, ίσα-ίσα να χονδροθρυμματιστούν. Τα αδειάζουμε σε ένα αντικολλητικό τηγάνι και τα καβουρδίζουμε σε μέτρια φωτιά για 1 - 2 λεπτά, μέχρι να ροδίσουν ελαφρώς.\nΤα ρίχνουμε στη ζύμη και ζυμώνουμε ξανά με τα χέρια, μέχρι να σκορπιστούν ομοιόμορφα. Προθερμαίνουμε τον φούρνο στους 180° C και στρώνουμε τη λαμαρίνα του φούρνου με λαδόκολλα.\nΜεταφέρουμε τη ζύμη σε μια λεία επιφάνεια και την ανοίγουμε με τον πλάστη σε χοντρό φύλλο. Με ένα ποτήρι κόβουμε το φύλλο σε στρογγυλά κομμάτια ή μισοφέγγαρα. Επίσης, αν θέλουμε, δίνουμε στους κουραμπιέδες άλλο σχήμα, π.χ. αστέρι, χρησιμοποιώντας το ανάλογο κουπάτ.\nΜαζεύουμε το φύλλο που έχει μείνει σε μπάλα, το ξανανοίγουμε και το ξανακόβουμε. Αραδιάζουμε τους κουραμπιέδες στη λαμαρίνα και τους ψήνουμε για περίπου 20 λεπτά, μέχρι να ροδίσουν ελαφρώς.\nΞεφουρνίζουμε και τους αφήνουμε να κρυώσουν για τουλάχιστον 30 λεπτά. Ρίχνουμε σε ένα βαθύ μπολ την υπόλοιπη άχνη (500 γρ.) και βουτάμε μέσα τους κουραμπιέδες μέχρι να καλυφθούν από όλες τις πλευρές. Τους βάζουμε σε μια πιατέλα και τους πασπαλίζουμε με επιπλέον άχνη.


09:08 16 Μαρτίου 2019\nΦιτίλι στις σχέσεις Χριστιανισμού-Ισλάμ σε παγκόσμιο επίπεδο απειλεί να βάλει η αποτρόπαιη μαζική δολοφονία 49 μουσουλμάνων διαφόρων εθνικοτήτων και ο τραυματισμός τουλάχιστον άλλων 48 (μεταξύ των οποίων πολλές γυναίκες και παιδιά) σε δύο τζαμιά της πόλης Κράιστ Τσερτς (Εκκλησία του Χριστού) στη Νέα Ζηλανδία, την ώρα της προσευχής της Παρασκευής.\nΟ βασικός από τους τρεις υπόπτους που συνελήφθησαν, 28χρονος Αυστραλός Μπρέντον Τάραντ, είχε προαναγγείλει τη σφαγή λίγη ώρα πριν σε ανάρτηση στα social media, ενώ τη μετέδωσε ζωντανά στο facebook με κάμερα προσαρμοσμένη στο κεφάλι του! Ο άνδρας που οδήγησε τραγουδώντας (!) το αυτοκίνητό του στο τζαμί Αλ Νουρ, όπου σκότωσε εν ψυχρώ 41 ανθρώπους και τραυμάτισε δεκάδες άλλους (στην άλλη επίθεση στο κοντινό τζαμί του Λίνγουντ σκοτώθηκαν 7 άνθρωποι κι άλλος ένας εξέπνευσε στο νοσοκομείο), είχε αναρτήσει στο λογαριασμό του ένα σκληρό μανιφέστο κατά των μεταναστών, τους οποίους χαρακτήριζε «εισβολείς».\nΣτο παραληρηματικό του κείμενο ο ψυχικά διαταραγμένος ακροδεξιός, εξτρεμιστής δολοφόνος δήλωνε θαυμαστής του Νορβηγού μακελάρη Αντερς Μπρέιβικ και του Ντόναλντ Τραμπ (!), καλούσε σε δολοφονία της Μέρκελ, του Ερντογάν και του μουσουλμάνου δημάρχου του Λονδίνου Σαντίκ Καν, προαναγγέλλοντας ότι «η Κωνσταντινούπολη και η Αγια-Σοφιά θα ξαναγίνουν χριστιανικές». Στα δύο όπλα του που σκόρπισαν το θάνατο είχε γραμμένη τη λέξη «τουρκοφάγος» στα λατινικά (turkofago), τα ονόματα Σέρβων, Αρμένιων και Γεωργιανών που έχουν κατηγορηθεί για δολοφονίες μουσουλμάνων, ενώ στα σημεία των επιθέσεων συνελήφθησαν δύο συνεργοί του με αυτοκίνητα γεμάτα όπλα και εκρηκτικές ύλες, που ευτυχώς δεν πρόλαβαν να χρησιμοποιήσουν.\nΜεταξύ των νεκρών και των τραυματιών συγκαταλέγονται άνδρες, γυναίκες και παιδιά από το Μπανγκλαντές, το Αφγανιστάν, την Ινδονησία και τη Μαλαισία, ενώ οι παίκτες της εθνικής ομάδας κρίκετ του Μπανγκλαντές που επρόκειτο να αγωνιστούν σήμερα με τη Ν. Ζηλανδία (ο αγώνας φυσικά αναβλήθηκε) σώθηκαν από θαύμα. Φρικτές μαρτυρίες ακούστηκαν από επιζώντες στο τζαμί Αλ Νουρ, καθώς ο Τάραντ πυροβολούσε όποιον έβρισκε μπροστά του κατάστηθα και στο κεφάλι, χωρίς να λυπάται γυναίκες και παιδιά.\n«Είναι η πιο σκοτεινή ώρα του έθνους. Διάλεξαν εμάς να επιτεθούν επειδή καταδικάζουμε το ρατσισμό και τον εξτρεμισμό και προάγουμε την διαφορετικότητα, την καλοσύνη και τη συμπόνια. Πολλά θύματα ήταν πρόσφυγες και μετανάστες», τόνισε σε διάγγελμά της η 38χρονη πρωθυπουργός της Ν. Ζηλανδίας, Τζασίντα Aρντερν. Ο αρχηγός της αστυνομίας, Μάικ Μπους, διευκρίνισε πως ο δράστης και οι συνεργοί του δεν ήταν γνωστοί στις Aρχές. «Αυτό ήταν το τέλος της αθωότητας για τη Νέα Ζηλανδία», παραδέχθηκε με συντριβή ο αντιπρόεδρος της κυβέρνησης, Ουίνστον Πίτερς, ανακοινώνοντας την επανεξέταση του νόμου περί οπλοκατοχής.\nΟ Ντόναλντ Τραμπ καταδίκασε τη «φρικιαστική σφαγή αθώων», που ο Λευκός Οίκος χαρακτήρισε «αποτρόπαια πράξη μίσους», ενώ σε ανάλογες δηλώσεις καταδίκης και συμπαράστασης στη Νέα Ζηλανδία προέβησαν ο Πάπας Φραγκίσκος, το Παγκόσμιο Εβραϊκό Συμβούλιο, η Ανγκελα Μέρκελ, ο Εμανουέλ Μακρόν, η Τερέζα Μέι, η βασίλισσα Ελισάβετ, ο πρίγκιπας Κάρολος και άλλοι ηγέτες. Ολα τα τζαμιά της Ν. Ζηλανδίας έκλεισαν προληπτικά, ενώ δρακόντεια μέτρα ασφαλείας αναπτύχθηκαν σε μουσουλμανικούς τόπους λατρείας στις ΗΠΑ, στη Βρετανία και άλλες χώρες. Το Λονδίνο ανακοίνωσε ότι επανεξετάζει την πολιτική ασφαλείας των τζαμιών.\nΗ διαχείριση της οργής του μουσουλμανικού κόσμου και η αποφυγή αντιποίνων σε βάρος χριστιανικών μειονοτήτων σε Τουρκία, Μ. Ανατολή, Πακιστάν και αλλού αποτελούν πλέον μεγάλη πρόκληση για τους ηγέτες του. Τόσο ο Ρετζέπ Ταγίπ Ερντογάν όσο και ο Πακιστανός πρόεδρος, Ιμράν Καν, απέδωσαν τη σφαγή στο κύμα ισλαμοφοβίας που αναπτύχθηκε μετά την 11η Σεπτεμβρίου και απογειώθηκε τα τελευταία χρόνια λόγω μεταναστευτικού. «1,3 δισεκατομμύρια μουσουλμάνοι ενοχοποιούνται συλλογικά για κάθε τρομοκρατική ενέργεια», επισήμανε στο twitter o Πακιστανός πρωθυπουργός. Ανάλογη ανακοίνωση για τις επιπτώσεις της εξαπλωνόμενης ξενοφοβίας, του μίσους και της ισλαμοφοβίας εξέδωσε το αρχαιότερο σουνιτικό πανεπιστήμιο Αλ Αζάρ, στην Αίγυπτο, ενώ στην Τουρκία διαδηλωτές κατέβηκαν με πανό που είχαν διαγραμμένο με Χ τον χριστιανικό σταυρό.\nΟ εξτρεμισμός αλωνίζει στα κοινωνικά δίκτυα\nTo twitter, το facebook, το Instagram και το Youtube έσβησαν κατόπιν εορτής τους λογαριασμούς του Αυστραλού τρομοκράτη με όλες τις αναρτήσεις μίσους και το βίντεο της δολοφονίας, χωρίς ωστόσο να αποφύγουν την κριτική για τον πλημμελή έλεγχο της εξτρεμιστικής προπαγάνδας μέσα από τα δίκτυά τους.\nΧρειάστηκε οι πολιτικές ηγεσίες Ν. Ζηλανδίας, Αυστραλίας, ΗΠΑ και Βρετανίας να τους πιέσουν προς αυτή την κατεύθυνση, με τον Βρετανό υπουργό Εσωτερικών, Σατζίντ Τζαβίντ, να τους καλεί να βάλουν επιτέλους φραγμό στον βίαιο εξτρεμισμό που διακινείται στις πλατφόρμες τους.\nΤο facebook ανακοίνωσε ότι θα απομακρύνει αυτομάτως κάθε εγκωμιαστική ανάρτηση για το δολοφόνο και την ιδεολογία του, ενώ το twitter τόνισε ότι θα συνεργαστεί με τις αστυνομικές αρχές σε ό,τι του ζητηθεί.\n«Ο όγκος ακροδεξιάς, ακροαριστερής και τζιχαντιστικής προπαγάνδας είναι τεράστιος και εύκολα προσβάσιμος. Στο μανιφέστο που πόσταρε online πριν από την επίθεση, ο κύριος δράστης του Κράιστ Τσερτς έγραψε ότι οι πεποιθήσεις του εδραιώθηκαν μέσα από το Iντερνετ», τόνισε η αναλύτρια θεμάτων τρομοκρατίας του Risk Advisory Group, Νόλβεν Μπέρβας. Η συνάδελφός της του Economist, Ανουίτα Μπάσου, στάθηκε στον κυρίαρχο ρόλο των κοινωνικών δικτύων για τη διάδοση εξτρεμιστικών ιδεών και την αύξηση των κινδύνων ασφαλείας σε παγκόσμιο επίπεδο.\nΚαθηγητές διαψεύδουν τον Γαβρόγλου που μιλά για fake news στο νομοσχέδιο για την Παιδεία


«Βόμβα» Μιωνή: Κατέθεσε ηχητικό με συνομιλίες φωτιά για Παππά-Παπαγγελόπουλο - Solygeiablog\nSolygeiablog ΠΟΛΙΤΙΚΑ «Βόμβα» Μιωνή: Κατέθεσε ηχητικό με συνομιλίες φωτιά για Παππά-Παπαγγελόπουλο\nΒόμβα έριξε ο Σάμπυ Μιωνής στην προανακριτική επιτροπή της Βουλής με επιστολή που έστειλε και στη οποία έχει υποβάλει και ηχογραφημένη συνομιλία του με τον Νίκο Παππά....\nΣτην συνομιλία την οποία κατέγραψε ο επιχειρηματίας Μιωνής, αναγνωρίζοντας την παρανομία, ο Νίκος Παππάς καρφώνει τον Δημήτρη Παπαγγελόπουλο αφού όπως καταγράφηκε στην συνομιλία, ο στενός συνεργάτης του Αλέξη Τσίπρα λέει για τον αναπληρωτή υπουργό Δικαιοσύνης ότι έχει "τη δική του ατζέντα" και πως η ηγεσία της κυβέρνησης έχει στοιχεία που δείχνουν ότι "κάποιοι βγάζουν πολλά λεφτά".\nΒόμβα όμως είναι και η αποκάλυψη από τον κ. Μιωνή ότι ο Νίκος Παππάς υποσχέθηκε ότι θα μεσολαβήσει για την διευθέτηση των δικαστικών του εκκρεμοτήτων, αρκεί ο κ. Σταύρος Παπασταύρου να καταθέσει ψευδώς εις βάρος της Μαρέβας Μητσοτάκη...\nΣτη συνομιλία αυτή, ο Νίκος Παππάς, απαντώντας στο ερώτημά μου "πώς διαβάζεις τον Παπαγγελόπουλο”, μου είπε ξεκάθαρα ότι "ο Παπαγγελόπουλος έχει τη δική του ατζέντα” και ότι "ξέρω, καταλαβαίνω και μαθαίνω” ότι "κάποιοι βγάζουν λεφτά” και, μάλιστα, "πολλά λεφτά”. Επιπλέον, μου ανέφερε ότι ο Παπαγγελόπουλος "έκανε το δικό του outsourcing”.\nΑπό την πρώτη στιγμή, κατέθεσα ενόρκως, ότι ο Νίκος Παππάς δεν έχει απολύτως καμία σχέση με οποιαδήποτε πράξη εκβίασης, πράγμα το οποίο επαναλαμβάνω και σήμερα. Αντιθέτως, προσπάθησε να είναι μέρος της λύσης, χωρίς να έχει οποιαδήποτε σχέση με το πρόβλημα. Όμως γνώριζε. Γνώριζε, όπως και πολλοί άλλοι, ότι ο Δημήτριος Παπαγγελόπουλος και η ομάδα του "είχαν τη δική τους ατζέντα” και "έβγαζαν πολλά λεφτά”, όπως ο ίδιος μου είπε.\nΣτην ίδια συνομιλία, ο Νίκος Παππάς, για άλλη μία φορά, μου ζήτησε "να βγει να μιλήσει” ο δικηγόρος Σταύρος Παπασταύρου, για την σύζυγο του τότε αρχηγού της Αξιωματικής Αντιπολίτευσης και σημερινού Πρωθυπουργού, κυρία Μαρέβα Γκραμπόφσκι. Θεωρώ άδικο και ανήθικο να στοχοποιείται ένας αθώος και να του ζητείται, σαν αντάλλαγμα, να καταθέσει ψευδώς εναντίον άλλου αθώου προσώπου με το οποίο συνδέεται φιλικά. Ο κ. Παπασταύρου, ασφαλώς, δεν δέχτηκε ποτέ να μπει σε αυτή τη συλλογιστική και, ίσως αυτός να ήταν ένας από τους λόγους που, στην περίπτωσή του, υπήρξε πλήρης κατάλυση του τεκμηρίου αθωότητας και δημιουργία ουσιαστικά τεκμηρίου ενοχής, σε σωρεία διαδικασιών, στις οποίες τελικώς δικαιώθηκε.\nΠήρα την απόφαση να καταγράψω τη συνομιλία μου με τον Νίκο Παππά τον Μάιο του 2016, για να προστατεύσω εμένα, τους συνεργάτες μου και την οικογένειά μου και να αποδείξω τον εκβιασμό που δεχόμουν, ελλείψει άλλου μέσου έννομης προστασίας μου. Δύο μήνες νωρίτερα, στις 10 Μαρτίου 2016, ο Δημήτριος Παπαγγελόπουλος με είχε εκβιάσει, ευθέως, στο γραφείο του Νίκου Παππά, ζητώντας να πληρώσω δήθεν "έξοδα" στον Ιωάννη Φιλιππάκη, όταν δεν του όφειλα τίποτα. Από τη στιγμή που αρνήθηκα κατηγορηματικά να πληρώσω και σε λιγότερο από σαράντα ημέρες, έλαβαν χώρα, μεταξύ άλλων, τα εξής αντίποινα:\nδ) Σαράντα ημέρες μετά, "θάβεται” δικαστική συνδρομή από το Υπουργείο Δικαιοσύνης της Κύπρου, η οποία αθώωνε τόσο εμένα όσο και τον δικηγόρο μου, Σταύρο Παπασταύρου, καταρρίπτοντας τις σε βάρος μας στημένες κατηγορίες.


Home Αφιερώματα Θέρμανση με χρήση ΑΠΕ CALDA – ΘΕΡΜΑΝΣΗ ΑΕΒΕ\nSolvisDirekt & SolvisVital: Ηλιακά συστήματα παραγωγής ζεστού νερού και υποστήριξης θέρμανσης\nΗ Γερμανική εταιρεία Solvis Solar Gmbh μετά το ηλιακό σύστημα θέρμανσης με ενσωματωμένο λέβητα Solvis Max, παρουσιάζει τα ολοκληρωμένα ηλιακά συστήματα υποστήριξης θέρμανσης και παραγωγής ζεστού νερού SolvisDirekt και SolvisVital για μεγαλύτερες εγκαταστάσεις.\nΤα συστήματα αυτά είναι κατάλληλα για:\n– Μεγάλες κατοικίες.\n– Συγκροτήματα κατοικιών.\nΒασική αρχή λειτουργίας των συστημάτων Solvis Direkt και SolvisVital\nΧάρις στην τεχνολογία διαστρωμάτωσης των θερμοδοχείων SolvisStrato, η χωρητικότητα του αποθηκευμένου νερού μειώνεται αισθητά. Έτσι μπορούμε να εκμεταλλευτούμε στο μέγιστο την ηλιακή ενέργεια που συσσωρεύεται στο θερμοδοχείο. Αυτό σημαίνει χαμηλότερη κατανάλωση καυσίμου και βεβαίως μικρότερος καταλαμβανόμενος χώρος λεβητοστασίου.\nΣε περίπτωση μη επάρκειας της ηλιακής ενέργειας, τίθεται σε λειτουργία αυτομάτως ο εξωτερικός λέβητας.\nΌσον αφορά την παραγωγή ζεστού νερού χρήσεως, η Solvis με ένα πολύ έξυπνο και τεχνολογικά προηγμένο σύστημα, μειώνει δραστικά το αποθηκευμένο ζεστό νερό, ενώ συγχρόνως προσφέρει άφθονο «φρέσκο» ζεστό νερό, απαλλαγμένο από μικροοργανισμούς.\nΗ συνολική λειτουργία του συστήματος ελέγχεται από το SolvisControl, που ελέγχει το ηλιακό σύστημα, τον λέβητα και τρία ανεξάρτητα κυκλώματα θέρμανσης.\nΑπό τα παραπάνω διαγράμματα προκύπτει ότι δεν απαιτείται να καταφεύγουμε στη χρησιμοποίηση θερμοδοχείων μεγάλης χωρητικότητας, στα οποία διατηρείται νερό υψηλής θερμοκρασίας, πράγμα αφ΄ ενός δαπανηρό και αφ΄ ετέρου καθόλου υγιεινό, γιατί αναπτύσσονται μικροοργανισμοί.\nΚάθε εγκατάσταση είναι μια ξεχωριστή περίπτωση.\nΠληροφορείστε μας για τις ανάγκες σε θέρμανσης και σε ζεστό νερό και θα σας προσφέρουμε λύση προσαρμοσμένη στα μέτρα σας.\nΤα συστήματα SolvisDirekt και SolvisVital προσφέρουν υποστήριξη κεντρικής θέρμανσης και παραγωγή άφθονου «φρέσκου» ζεστού νερού χρήσεως με εξοικονόμηση καυσίμου έως και 50%.\nΤα συστήματα Solvis τα διαθέτει στην ελληνική αγορά η εταιρία «Calda – ΘΕΡΜΑΝΣΗ ΑΕΒΕ».